CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Odol eta Ehunen Bankua eta organo-emate eta -transplantea

(2011-2015)

2017ko apirila

Aurkibidea

*Orrialdea*

[I. Sarrera 3](#_Toc482360547)

[II. Alderdi orokorrak 5](#_Toc482360548)

[II.1. Nafarroako Odol eta Ehun Bankua (NOEB) 5](#_Toc482360549)

[II.2. Organoen ematea eta transplantea Nafarroan 7](#_Toc482360550)

[III. Helburuak, norainokoa eta mugak 10](#_Toc482360551)

[IV. Ondorioak eta gomendioak 12](#_Toc482360552)

[IV.1. NOEBen alderdi orokorrak 12](#_Toc482360553)

[IV.2. Plasma zatikatzeko lanen kudeaketa 18](#_Toc482360554)

[IV.3. Immunologiako laborategia (HLA probak) 19](#_Toc482360555)

[IV.4. Organoen ematea eta transplantea Nafarroan 21](#_Toc482360556)

[IV.5. Datuak Babesteari buruzko Lege Organikoaren betetzea 27](#_Toc482360557)

[IV.6. Amaierako ondorioa eta gomendioak 28](#_Toc482360558)

[Eranskinak 31](#_Toc482360559)

[1. eranskina NOEBi eta organo-emateari eta -transplanteari aplikatzekoa zaien oinarrizko araudia, hurrenkera kronologikoan 33](#_Toc482360560)

[2. eranskina NOEBek odola lortu, prozesatu eta banatzeko prozedura 35](#_Toc482360561)

[3. eranskina Ehunak detektatu, erauzi, gorde eta inplantatzeko prozedura 36](#_Toc482360562)

[36](#_Toc482360563)

[4. eranskina Hezur-muinaren emailea izateko eta benetako ematerako prozedura 36](#_Toc482360564)

[5. eranskina Organoak detektatu, eman, erauzi eta inplantatzeko prozedura 38](#_Toc482360565)

[6. eranskina Datuak Babesteari buruzko Lege Organikoa NOEBekin lotutako fitxategietan betetzeari buruzko auditorien emaitzaren laburpena 39](#_Toc482360566)

[Behin-behineko txostenari aurkeztutako alegazioak 41](#_Toc482360567)

[Behin-behineko txostenari aurkeztutako alegazioei Kontuen Ganberak emandako erantzuna 54](#_Toc482360568)

I. Sarrera

2016ko martxoaren 3an Eledunen Batzarraren parlamentu-eskaera bat erregistratu zen, Podemos-Ahal Dugu, EH Bildu Nafarroa, Geroa Bai eta Izquierda Ezkerra talde parlamentarioen ekimenez; haren bidez, eskatu zen txosten bat egin genezala *“... Odol (2005-2015), Organo (2012-2015) eta Ehun (2006-2015) Bankuaren antolamendu-sistemaren eraginkortasunari eta efizientziari buruz...”*

Zehazki, parlamentu-eskaeran eskatzen zen funtsean honako alderdi hauek aztertzeko: odolaren, ehunen eta organoen ematea, kudeaketa eta geroko erabilera; immunologiako eta histobateragarritasuneko laborategia (HLA), eta jarduera horretatik ateratzen den informazio guztiari datuen babesari buruzko araudia nola aplikatu.

Eskaera hori Kontuen Ganberak 2016. urterako onartu zuen fiskalizazioko programan sartu ondoren, auditoriako bi teknikarik eta auditore batek osatutako lantaldeak 2016ko azarotik 2017ko otsailera bitartean egin du eskatutako lana, Kontuen Ganberako zerbitzu juridiko, informatiko eta administratiboen laguntzarekin.

Ganbera honek nabarmendu nahi du 2008ko azaroan Nafarroako Odol eta Ehun Bankuari (aurrerantzean, NOEB) buruzko txosten bat egin zuela, eta hartan 56 gomendio jaso zituela, zentroaren kudeaketa hobetzera bideratuak. Gero, 2010eko urrian eta 2012ko maiatzean, gomendio horien jarraipenari buruzko txosten bana egin genuen, eta haietan ondorioztatu zen gomendio horiek guztiak edo ezarrita zeudela edo garatzeko fase oso aurreratuan zeudela.

Hori dela eta, parlamentu-eskaerak eskatzen bazuen ere odolarekin eta ehunekin zerikusia duen jardueraren azterketa 2005ean eta 2006an has zedila, hurrenez hurren, gure lanaren denbora-esparrua 2011-2015 aldira mugatu dugu, zeren eta aurreko urteak lehendik ere aztertuta baitzeuden. Aldi horretako organo-ematearekin eta -transplantearekin lotutako alderdi guztiak ere aztertuta daude.

Txostenak lau atal dauzka, sarrera hau barne; bigarrenean, NOEBekin eta organo-ematearekin eta -transplantearekin lotutako alderdi orokorrak deskribatzen dira; hirugarrenak lanaren helburuak, norainokoa eta mugak biltzen ditu, eta laugarrenean lortutako ondorio eta gomendio nagusiak azaltzen dira. Gainera, sei eranskin daude, eta haietan honako hauek zehazten dira: auditatutako arloei aplikatzekoa zaien araudia; odola, ehunak, hezur-muina eta organoak lortzeko, tratatzeko eta banatzeko prozedura; eta Datuak Babesteari buruzko Lege Organikoaren (aurrerantzean, DBLO) betetzea egiaztatzeko Osasunbidea-Nafarroako Osasun Zerbitzuak (O-NOZ) egin dituen auditorien emaitzak.

Lan hau egiteko eman duten laguntzarengatik, eskerrak eman nahi dizkiegu NOEBeko langileei, O-NOZeko eta Osakidetzako organoen eta ehunen transplanteen koordinazio unitateko langileei, immunologiako laborategiko langileei eta parte hartu duten O-NOZeko eta Nafarroako Unibertsitatea Klinikako (CUN, aurrerantzean) langileei.

Nafarroako Kontuen Ganbera arautzen duen 19/1984 Foru Legearen 11. artikuluan ezarritakoaren arabera, lan honen emaitzak honako kargu hauetan ziharduten pertsonei jakinarazi zitzaizkien, alegazioak aurkez zitzaten:

* Nafarroako Odol eta Ehunen Bankuko zuzendari ohia.
* Nafarroako Gobernuko Osasun Departamentuko kontseilari ohia.
* Autonomia erkidegoko transplanteen azken bi koordinatzaileak.
* Nafarroako Odol eta Ehunen Bankuko zuzendaria.
* Nafarroako Gobernuko Osasun Departamentuko kontseilaria.
* Autonomia erkidegoko transplanteen koordinatzailea.
* Nafarroako Unibertsitatea Klinikako zuzendari nagusia.

Kontuen Ganberak finkatutako epean, honako hauek aurkeztu dituzte alegazioak: Osasun Departamentuko kontseilaria, autonomia erkidegoko transplanteen koordinatzaile ohietako bat eta Odol eta Ehunen Bankuko zuzendaria. Alegazio horiek, zeinek ez baitute aldaketarik ekarri gure txostenean, behin betiko txostenari erantsi zaizkio, Ganberak haiei emandako erantzunarekin batera.

II. Alderdi orokorrak

II.1. Nafarroako Odol eta Ehun Bankua (NOEB)

*Atxikitzea, eginkizunak eta araudia*

20/2010 Foru Legeak NOEB erakundea sortu zuen —lehenago Nafarroako Odol Transfusiorako Zentroa deitzen zitzaion—, eta O-NOZi atxiki zitzaion, Laguntza Espezializatuko Zuzendaritzaren menpe, honako eginkizun hauekin: giza odoletik eta giza zelula, ehun eta organoetatik eratorritako produktuetarako osasun-premiei erantzutea eta produktu horien lorpena, biltegiratzea, kudeaketa eta hornidura bermatzea; organo-ematearekin eta -transplantearekin lotutako alderdi guztien autonomia erkidegoko koordinazioa eta Transplanteen Erakunde Nazionalarekiko (aurrerantzean, TEN) koordinazioa.

1/2013 Foru Legea onestearekin, indarrik gabe utzi zen aurreko legea, eta aldaketa batzuk egin ziren; honako hauek nabarmenduko ditugu:

* NOEB sortu zen, Nafarroako Ospitaleguneko Zuzendaritza Mediko Asistentzialari atxikitako unitate organiko gisa.
* Haren egungo oinarrizko helburua da giza odoletik eta giza zelula, ehun eta organoetatik eratorritako produktuen osasun premiei erantzutea, eta bermatzea produktu horiek unean uneko eskuragarritasunaren arabera lortu, biltegiratu, kudeatu eta hornituko direla. Xede hori xehetasun guztiekin zehazten da aipatutako legean.
* Organoen ematearekin eta transplantearekin eta TENekiko harremanarekin lotutako eginkizuna kentzen da, zeren eta ulertzen baita koherentzia eta eraginkortasuna falta direla 2010eko araudian bildutako jardueretan, era askotakoak baitira. Horrek esan nahi du organoen ematearekin eta transplantearekin eta TENekin koordinatzeari lotutako eginkizuna NOEBen eginkizuna izan zela soilik 2010eko abendutik 2013ko otsailera, eta gaur egun Osasun Departamentuko Osasun arloko Herritartasunaren, Aseguramenduaren eta Bermeen Zerbitzuaren esku dagoela.

Aurrerago, NOEBen egitura 25/2014 Foru Dekretuaren bidez zehaztu zen.

Hain askotarikoa den jarduera bat zentro bakar batean kontzentratzeak berekin dakar NOEBi aplikatzekoa zaion araudia ere oso anitza izatea eta gai askori buruzkoa izatea, txosten honekin batera doan 1. eranskinean ikus daitekeen bezala.

Zentro honek bere eginkizunekin lotutako hainbat batzorde eta komitetan hartzen du parte: Hemoterapia Batzordea, Ehunen Batzorde Teknikoa, Transfusioko Ospilale-batzordeak, Hemozaintzako Sistema eta Nafarroako Giza Ehunen eta Zelulen Transfusio Sarea. Gainera, Nafarroako Hezur-muinaren Emaileen Erregistroa (REDMO deitutakoa) kudeatzen du. Halaber, 2016an eta 2017an Transplanteen Batzorde Teknikoan eta Organo Emateen Aholku Batzordean parte hartzen hasi da.

Urtero hitzarmenak egiten dira Osasun Departamentuaren eta ADONAren artean, odol-ematea sustatzeko; hitzarmen horien bidez, elkarteak diru-laguntza izendun bat jasotzen du; bestalde, duela jada zenbait urte, hitzarmen bat badago aipatutako departamentuaren eta Josep Carreras nazioarteko fundazioaren artean, REDMOren funtzionamendurako (azkena 2016ko irailekoa da).

Gainera, jasota dago NOEBen eta Navarrabiomed Biobankuaren arteko lankidetza-akordio bat badagoela, ikerketarako lagin biologikoekin lotutako jarduerak kudeatzeko eta garatzeko eta langin horiek lortu eta prozesatzeko. Akordio hori 2012ko ekainetik dago eta 2015ean berritu zen.

Azkenik, O-NOZen eta Kataluniako Odol eta Ehunen Bankuaren artean zilbor-hesteko odola emateko prozedurarako sinatutako Lankidetza Hitzarmenaren (“Concordia” izeneko plana) Jarraipen Batzordean dago NOEB. Horri dagokionez, NOEBek 2016rako honako helburu hau jarri zion bere buruari: Nafarroan emandako zilbor-hesteen bidalketak kontrolatzeko gune bilakatzea; gaur egun, ordea, hori egin gabe dago.

*Aurrekontu-betearaztea*

NOEBen aurrekontu-programaren betearaztea 2015ean 5,1 milioi euroko gastuak islatzen ditu: ehuneko 0,6 egin dute gora 2014arekin alderatuta. Diru-sarrera horiek ia milioi bat eurokoak dira; kasu honetan, ehuneko bederatzi egin dute behera aurreko ekitaldiarekin alderatuta.

Gastuen ehuneko 50 ondasun arruntei eta zerbitzuei dagokie; ehuneko 47 langile-gastuei eta gainerako ehuneko hirua, berriz, inbertsioak dira.

Diru-sarrerei dagokienez, ia guztiak odol-osagaien eta odoletik eratorritako produktuen salmentatik heldu dira. Horretaz gainera, Osasun eta Kontsumo Ministeriotik jasotako munta txikiko transferentziaren bat badago, bai eta baimendutako zentroei ehunak banatzeak sortutako diru-sarrera txiki batzuk ere.

*Langileak*

NOEBek odolarekin eta ehunekin lotutako jarduera guztia egiteko honako plantilla organiko hau zeukan 2015ean:

|  |  |  |  |
| --- | --- | --- | --- |
| Lanpostua | 2015-12-31 | Lanpostu hutsak | Betetako lanpostu hutsak |
| OLT-EUD | 17 | 1 | 0 |
| Laborategiko teknikari espezialista (LTE) | 13 | 6 | 6 |
| Administrari laguntzailea | 6 | 2 | 2 |
| Zerbitzu anitzetako langilea | 3 | 1 | 1 |
| Sendagilea | 3 | 1 | 1 |
| Fakultatibo espezialistaren ondokoa | 3 | 0 | 0 |
| Erizaintzako laguntzailea | 3 | 0 | 0 |
| Zuzendaria | 1 | 0 | 0 |
| Osasun kudeaketako teknikaria | 1 | 1 | 1 |
| Biologo klinikoa | 1 | 1 | 1 |
| Laguntzakoa ez den ataleko burua | 1 | 0 | 0 |
| Erizaintza Unitateko burua | 1 | 0 | 0 |
| Guztira | 53 | 13 | 12 |

Ikus daitekeen bezala, lanpostuen ehuneko 57 OLT-EUDei eta LTEei dagozkie; azken horietatik ehuneko 46 hutsik daude, baina guztietan daude langileak. 2015ean, lanpostu horiek guztiak odolarekin lotutako jardueraren kudeaketari atxiki zitzaizkion, salbu eta biologo klinikoaren lanpostua bete zuenarena eta LTE batena, zeinak ehunekin lotutako jarduerari lotuta baitzeuden. Ehunak erauzi eta gero inplantatzea dakartzan prozesuan NOEBetik kanpoko langileek ere esku hartzen dute; esate baterako, Nafarroako Ospitaleguneko transplanteen ospitale-koordinatzaileak eta Oftalmologiako eta Traumatologiako zerbitzuetako langileak, erauzitako ehunaren arabera.

II.2. Organoen ematea eta transplantea Nafarroan

Lehenbizi, nabarmendu beharra dago ezen, alde batera utzita NOEBek eskumen hori duen ala ez, organoen ematerako eta transplanterako antolamendu-egitura ia bera izan dela aztertutako aldi osoan; honako hauek osatuta dago: koordinatzaile autonomiko bat; Nafarroako Ospitaleguneko transplanteen eta ehunen ospitale-koordinatzaile bat, 2015eko amaieratik (lehenago bat zegoen Nafarroako Ospitalerako eta beste bat Bideko Ama Birjina Ospitalerako); CUNeko ospitale-koordinatzaile bat, eta Organo-emateen eta Transplanteen Aholku Batzorde bat.

Aipatutako langile koordinatzaileez aparte, organoen detektatze-, mantentze- eta erauzte-prozesuan honako zerbitzu edo lantalde hauetako langileek hartzen dute parte: Zainketa Intentsiboen Unitatea, Neurologia, Erradiologia, Kardiologia, Kirurgia Orokorra, Analisi Klinikoak, Mikrobiologia, Larrialdiak, Anestesia eta Ebakuntza-gela Zentrala. Halaber, inplantea egin behar duen zentrora organoak garraiatzeko prozesuan, gehienetan, SOS Nafarroako langileek eta Nafarroako Suhiltzaileen Zerbitzuko langileek esku hartzen dute.

Txosten honen azterketaren xedea den aldiaren ondoren gertatutako egitate garrantzitsua delakoan, 69/2016 Foru Aginduaren onespena aipatu behar dugu. Arau horrek Nafarroako Foru Komunitateko organoen eta ehunen emate eta transplanteei buruzko programaren koordinaziorako eta kalitaterako egiturak erregulatzen ditu, eta arestian aipatutako egiturari Transplanteen Batzorde Teknikoa gehitzen dio; gainera, emateei eta transplanteei buruz egin beharrekoak informazio-sistemak edo -erregistroak ezartzen ditu[[1]](#footnote-1), bai eta esparru honekin lotutako Europako zuzentarauei erreparatuta ezarri beharrekoa den kalitate- eta segurtasun-programaren edukia ere.

Organoen detekziorako, ematerako eta erauzterako prozedura bera izan da NOEBek eskumen hori izan duenean zein izan ez duenean, eta TENen kalitaterako eta segurtasunerako esparru-programan oinarritzen da.

Honako hauek izan daitezke organoak lortzeko iturriak: emaile bizia (giltzurrunekoa edo, oso gutxitan, gibelekoa) edo emaile zendua. Azken kasu horixe da gehienetan gertatzen dena eta nagusiki heriotza entzefalikoak edo bihotzeko heriotzak (asistolia) eragiten dute. Azken aukera hori nabarmen handitu da Nafarroako Ospitalegunean azken urteetan, eta berekin ekarri du emateen kopuruak, aldi horretan, gora egin izana.

Nafarroan organoen erauztea soilik Nafarroako Ospitalegunean eta CUNen egiten da (baldin eta balizko emaile bat detektatzen badute), eta zentro horietako langileek edo organoa inplantatu behar duen zentroak berak egiten dute, erauzitako organoaren arabera, lortutako organoak Nafarroako, beste autonomia erkidego batzuetako edo are beste herrialde batzuetako itxarote-zerrendan dauden gaixoei transplantatu ahal zaizkie. Halaber, Nafarroan itxarote-zerrendan dauden gaixoek aipatutako jatorriak dituzten organoak jaso ahal dituzte.

Nafarroako itxarote-zerrendako gaixoei egin beharreko transplanteak CUNen egiten dira (giltzurruna, gibela eta bihotza), eta entitate horrekiko itun baten bidez arautzen dira; inplantatu beharreko organoa birika bat bada, giltzurrunaren eta pankrearen transplante mistoa bada edo hartzailea haur bat baldin bada, transplantea erreferentziako beste ospitale publiko batzuetan egiten da.

Osasuneko kontseilariaren 74/1999 Foru Aginduak, zeina 172/2013 Foru Aginduaren bidez aldatu baitzen, ezartzen du kopuru finko bat ordainduko dela egintza bakoitzeko, langile horiek egiten duten lana konpentsatzeko, beti beren ordutegiaz kanpo egiten baitute; berariazko arau horrek ezartzen du, halaber, ehunen detekzio- eta erauzte-kasuetan zenbat jasoko den egintza bakoitzeko.

Ezarritako kopurua aipatutako zerbitzuen artean banatzen da, Nafarroako Ospitaleguneko zuzendaritzaren eta transplanteen koordinatzailearen oniritziarekin, organoen kasuan, eta NOEBeko zuzendariaren eta transplanteen koordinatzailearen oniritziarekin, kasu honetan.

Gainera, bai autonomia erkidegoko koordinatzaileak, bai Nafarroako Ospitaleguneko ospitale-koordinatzaileak hilero osagarri finko bat jasotzen dute nominan, “produktibitate-osagarria” deitutakoa. Aztertutako aldian hileko 650 euro baino gehixeago da.

Beste gastu aipagarri bat da larunbat, igande eta jaiegunetako guardia lokalizatuei lotutakoa: erizaintzako kolektiboena (7,28 euro orduko), erizaintzako laguntzaileena (4,66 euro orduko) eta zeladoreena (4,66 euro orduko). Langile horiek, gainera, aparteko produktibitate-osagarri bat jasotzen dute lanegun batean egindako erauzte bakoitzeko: 476 euro pertsonako OLT-EUDen kasuan, 352 euro pertsonako erizaintzako laguntzaileen kasuan eta 315 euro pertsonako zeladoreen kasuan. Osagarri hori eta guardia horiek 2011. urterako itxarote-zerrendak murrizteko jarduera bereziko programa batean onetsi ziren.

Azkenik, organoak erauzten dituen lantaldeko zirujauek guardia lokalizatuengatiko osagarri bat kobratzen dute, kontuan hartu gabe asteko zein egunetan egiten duten. Guardia horien jarduerak, organo-erauzteez gainera, ospitaleratuta dauden gaixoak eta larrialdiak artatzea jasotzen du . Guardia horien ordainketa 1996an onetsi zuen Nafarroako Ospitaleko Langileriaren Zuzendaritzak.

III. Helburuak, norainokoa eta mugak

Parlamentu-eskaera kontuan hartuta, honako hauek izan ziren lan honen helburuak:

* NOEBi buruzko honako alderdiak aztertzea, 2011-2015 aldian: aurrekontu-betearaztea, langileak, jarduera eta prozedurak.
* Plasma zatikatzeko lanen kudeaketa fiskalizatzea.
* Honako hauek aztertzea: HLA laborategiaren egungo egoera, egiten duen jarduera eta probak kanpoko enpresetara eramateak dakarren gastua.
* Nafarroako Foru Komunitateko organo-ematerako eta -transplanterako prozedura eta harekin lotutako jarduera berrikustea.
* Odolarekin, ehunekin eta organoekin lotutako jardueran Datuak Babesteari buruzko Lege Organikoa betetzen den egiaztatzea.

Lana burutu da Espainiako Kanpo Kontroleko Organo Publikoak Koordinatzeko Batzordeak onetsitakoak eta Kontuen Ganberak bere fiskalizazio-eskuliburuan garatutakoak diren sektore publikoaren auditoriari buruzko printzipioei eta arauei jarraituz; horien artetik, aplikatu dira "Fiskalizazio operatiboari buruzko oinarrizko printzipioak" izeneko ISSAI-ES 300 araua eta "Betetzeari buruzko fiskalizazioaren oinarrizko printzipioak" izeneko 400. araua.

Gure lana egiteko, funtsean, honako informazioa aztertu dugu:

* NOEBekin zuzenean lotutako partiden aurrekontu-betearaztea, 2011-2015 aldian.
* 2011-2015 aldiari dagozkion bederatzi inbertsio-espedienteren lagin bat, guztira 191.559 euro egiten dutenak.
* Foru Administrazioaren zerbitzuko langileen 2011-2015 aldirako plantilla organikoak.
* NOEBen odola eta ehunak lortu, tratatu eta banatzeko prozedurak.
* Zentroari aplikatzekoa zaion araudia.
* Plasma zatikatzeko lana kontratatzeko egindako esparru-akordioak.
* Nafarroako Foru Komunitatean eta Euskal Autonomia Erkidegoan organo-ematerako eta -transplanterako ezarritako protokoloak.
* Organo eta ehunen detekzioarekin, ematearekin eta erauztearekin lotutako ordainsariak.
* Immunologiako laborategiari eta CUNekin transplanteak egiteko dagoen itunari lotutako gastu-aurrekontuko partida batzuen betearaztea.
* Datuak Babesteari buruzko Lege Organikoa dela-eta dauden jarduketa-prozedurak eta egin diren auditoriak, fiskalizazioaren xedearen esparruan.

Lan hau egitean eragin duten **mugak** honako alderdi hauekin dute zerikusia:

* *NOEBi lotutako gastuak*

NOEBen 2011-2015 aldirako aurrekontu-programaren gastuak zenbatetsi ditugu, bai eta ADONArekin sinatutako hitzarmena ere. Odol-ateratzeetarako autobusa Nafarroan barna gidatzen duen pertsonaren soldata Lehendakaritza Departamentuari egozten zaio, eta ez da gure kalkuluetan sartu. Ez dakigu NOEBek bestelako gasturik duen, beste aurrekontu-programa batzuetan erregistratuta daudenak, baina uste dugu ez liratekeela aipagarriak izanen, eta, horrenbestez, ez lituzketela lortutako ondorioak aldatuko.

* *Aurrekontu-programaren gastua nola banatzen den odolaren eta ehunen jardueren artean*

Gaur egun, O-NOZek lanean jarraitzen du sortutako zentroei kostuak esleitzeko bidea ematen duen aplikazio informatikoarekin. Ehunen eta odolaren jarduera kostu desberdinak dituzten hainbat zentrori egozten zaie; horrenbestez, horietako bakoitzaren gastuak lortu ditugu. Islatutako gastuen barruan, ehunei dagozkien batzuk egon daitezke odolaren jarduerari egotzita daudenak; nolanahi ere, uste dugu ez direla garrantzitsuak izanen eta ez lituzketela gure lanaren ondorioak aldatuko.

IV. Ondorioak eta gomendioak

Egindako lanaren ondorio nagusiak aurkezten ditugu atal honetan, baita antzeman diren balizko hutsuneak hobetzeko egokitzat jotzen ditugun gomendioak ere.

IV.1. NOEBen alderdi orokorrak

*Aurrekontu-betearaztea*

NOEBen aurrekontu-programari dagozkion gastuak eta diru-sarrerak honako hauek izan ziren 2011-2015 aldian:

Gastuak

|  |  |  |  |  |  |  |  |
| --- | --- | --- | --- | --- | --- | --- | --- |
| Kapitulua | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| 1. Langile-gastuak | 2.488.527 | 2.323.319 | 2.376.984 | 2.394.981 | 2.388.480 | -4 | -0,3 |
| 2 Ondasun arruntak eta zerbitzuak | 2.877.373 | 2.685.417 | 2.517.896 | 2.651.165 | 2.542.397 | -12 | -4 |
| 6 Inbertsioak | 89.615 | 50.000 | 24.300 | 13.640 | 159.680 | 78 | 1.071 |
| Programako gastuak, guztira NOEB | 5.455.515 | 5.058.736 | 4.919.880 | 5.059.786 | 5.090.557 | -7 | 0,6 |

Diru-sarrerak

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kapitulua | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 | |
| 3 Tasak, prezio publikoak eta bestelako diru-sarrerak | 840.622 | 989.135 | 1.046.924 | 1.063.196 | 953.881 | 13 | | -10 |
| 4 Transferentzia arruntak | - | - | 12.316 | - | 12.341 | - | | - |
| Programako diru-sarrerak, guztira NOEB | 840.622 | 989.135 | 1.059.240 | 1.063.196 | 966.222 | 15 | | -9 |

Aztertutako aldian, urteko batez bestek gastua 5,12 milioi eurokoa izan da diru-sarrerak, berriz, milioi bat euro ingurukoak izan dira.

Gastuen ehuneko 52 ondasun arruntei eta zerbitzuei dagozkie, eta funtsean honako hauei dagozkie: plasma zatikatzeko kanpoan kontratatutako lanei (kapituluko guztizkoaren ehuneko 36), material suntsigarriari (ehuneko 29) eta erabilitako erreaktiboei (ehuneko 23); bestalde, gastu guztien ehuneko 47 langileei dagozkie, eta gainerakoa, berriz, garrantzi txikiko inbertsioei.

Diru-sarrerak, funtsean, odol-osagaien eta odoletik eratorritako produktuen salmentatik heldu dira; horretaz gainera, Osasun eta Kontsumo Ministeriotik jasotako munta txikiko diru-sarera batzuk badaude, 2012ko Hezur-muinaren Emaileen Plan Nazionaleko laguntzen eta zentro baimenduei ehunak banatzearen kontzeptuan jasotakoak.

Nafarroako Ospitaleguneak kostuak direla-eta zentroei esleitzen diena kontuan hartuta, ehunen atalari dagozkion guztizko gastuen zatia lortu dugu; gainera, identifikatu ahal izan dugu diru-sarreretatik zein zati datorren jarduera horretatik. III. atalean aipatu den bezala, gastu batzuk egon daitezke hemen jaso ez direnak, baina gure ustez garrantzi gutxikoak izanen dira eta ez lituzkete ateratako ondorioak aldatuko. Hona hemen lortutako emaitzak:

Gastuak

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Kapitulua | | | 2011 | | 2012 | | 2013 | 2014 | 2015 | Aldea (%)  2015/2011 | Aldea (%)  2015/2014 |
| 1 | Langile-gastuak | 20.357 | | 57.109 | | 69.403 | | 83.941 | 93.814 | 361 | 12 |
| 2 | Ondasun arruntak eta zerbitzuak | 185 | | 17.441 | | 34.634 | | 9.149 | 76.743 | 41383 | 739 |
| 6 | Inbertsioak | 0 | | 35.226 | | 1.014 | | 262 | 59.727 | - | 22697 |
| NOEBek izandako gastua, guztira (ehunak) | | 20.542 | | 109.776 | | 105.051 | | 93.352 | 230.284 | 1021 | 147 |
| NOEBen gastuen guztizkoaren gainean (%) | | 0,4 | | 2 | | 2 | | 2 | 5 | - | - |

Diru-sarrerak

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Kapitulua | |  | 2011 | | 2012 | | 2013 | | 2014 | 2015 | 2015/2011 aldea (%) | 2015/2014 aldea (%) |
| 3 | Tasak, prezio publikoak eta bestelako diru-sarrerak | | 0 | | 0 | | 0 | | 943 | 3.813 | - | 304 |
| NOEBek guztira jasotako diru-sarrerak (ehunen atala) | | | 0 | | 0 | | 0 | | 943 | 3.813 | - | 304 |
| NOEBen diru-sarreren guztizkoaren gainean (%) | | | | - | | - | | - | 0,1 | 0,4 | - | 304 |

Ikus daitekeen bezala, bai ehunen jarduerara bideratutako gastuak, bai horiek sortutako diru-sarrerak garrantzi gutxikoak dira NOEBen guztizkoan, eta aurrekontu-programa ia osoa odolaren jarduerarako da.

Bederatzi inbertsio-espediente aztertu ditugu, eta gure iritziz, oro har, kontratazioaren arloan aplikatzekoa den araudia bete da; kontratuen zenbateko txikiek eragin zuten haiek guztiak Europar Batasunean publizitaterik egin gabeko prozedura negoziatuaren bidez gauzatzea. Langileen gastua eta ondasun arrunten eta zerbitzuen gastua (plasma zatikatzeko lana), zeina aipagarriagoa baita, txosten honen beste atal batzuetan aztertzen dira.

Egindako lanetik ondoriozta dezakegu ezen NOEBen aurrekontu-programako gastu eta diru-sarrera guztiak zentro honi dagozkiola; halere, Ganbera honek aurretik egin dituen beste txosten batzuetan aipatu bezala, aurrekontu-partidetan sartu ez diren gastu batzuk badaude. Honako hauek dira, hain zuzen: Nafarroako Emaileen Elkartearekin (ADONA) egindako hitzarmenetik datorren diru-laguntza eta odol-ateratzeak egiteko Foru Komunitatean barna autobusa gidatzen duen pertsonaren soldata.

Halaber, egiaztatu dugu ehun jakin batzuk erosi behar izan zirenak, aztertutako aldian Traumatologia eta Oftalmologia Zerbitzuak inplantatu beharrekoak; izan ere, NOEBek haiek tratatu eta kontserbatzeko behar ziren baliabideak falta zituen.

ADONArentzako diru-laguntzak, batez beste, 379.000 euroko gastua eragin zuen aztertutako aldian. Diru-laguntza horren zenbatekoa urtetik urtera aldatzen da, sustapena dela-eta aurkeztutako programaren aurrekontuaren arabera eta elkarteak beste diru-sarrera batzuk lortu izateari begiratuta, honako taula honetan ikus daitekeen bezala:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 | |
| Adonarekiko hitzarmena | 532.000 | 376.586 | 400.000 | 340.000 | 246.586 | -54 | | -27 |

Aztergai dugun aldian Traumatologia Zerbitzuak erabil zitzan kanpoko enpresei erosi zitzaizkien ehunen gastua honako hau izan zen:


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 | |
| Ehunak erostea | 339.900 | 254.147 | 274.130 | 475.438 | 395.072 | 16 | | -17 |

2016ko bigarren hiruhilekotik aurrera, NOEBek ehunen tratamendurako eta kontserbaziorako behar dituen baliabideak badauzka; hori dela eta, jada ez du zertan haiek kanpoan erosi.

Azkenik, nabarmentzekoa da 2016an NOEBek utzi diola aurrekontu-programa zehatz bat edukitzeari, eta Nafarroako Ospitaleguneari dagokionaren barruan egotera iragan dela.

*Jarduera eta prozedurak*

NOEBek egiten duen jarduera honako prozesu-mapa honetan laburbiltzen da:



Aurreko irudiak erakusten du prozesu operatiboak funtsean odolera eta ehunetara bideratuta daudela. 2. eta 3. eranskinek bai odola, bai ehunak lortu, tratatu eta banatzeko erabili diren prozeduren xehetasunak erakusten dituzte; bestalde, 4. eranskinak hezur-muinaren emailea izateko ezarritako prozedura eta hura egiazki ematekoa azaltzen ditu; bereiz jaso ditugu beren berezitasuna dela eta.

Hona hemen NOEBek 2011-2015 aldian izan duen jarduerarekin lotutako adierazle aipagarrienetako batzuk; horietatik gehienak O-NOZen oroitidazkietan jasota daude:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| Azken 3 urteetan aktiboan egon diren odol-emaileak | 21.411 | 22.959 | 21.945 | 20.985 | 20.595 | -4 | -2 |
| Urtean odola eman duten emaileak | 15.305 | 15.723 | 14.826 | 13.752 | 14.242 | -7 | 4 |
| Odo-emaile berrien kopurua | 1.713 | 1.709 | 1.579 | 1.313 | 1.581 | -8 | 20 |
| Edol-emateak, guztira:  Aferesia  Autotransfusioak  Odol-emate arruntak | 29.388  1.506  949  26.933 | 28.417  393  543  27.481 | 25.450  153  273  25.024 | 24.118  282  195  23.641 | 25.659  609  125  24.925 | -13  -60  -87  -7 | 6  116  -36  5 |
| Emaile bakoitzeko emateen indizea | 1,86 | 1,77 | 1,70 | 1,74 | 1,73 | -7 | -1 |
| Nafarroako emaileen kopurua/emateko adinean dauden pertsona guztiak (%) | 5,2 | 5,3 | 5,3 | 5,2 | 5,2 | - | - |
| Odola ateratzeko itxarote-denbora (minutuak) | 6,2 | 3,6 | 11 | 5,6 | 9,5 | 53 | 70 |
| Emaileen gogobetetze-maila:  Espero zuena baino hobea  Espero zuena  Espero zuena baino okerragoa | 62,9  37,1  - | 56,6  43,4  - | 48,1  50,7  1,2 | 32,4  67,5  0,1 | 33,5  65,4  1,1 | -47  76  - | 3  -3  1.000 |
| Odol-emateetatik lortutako unitateak:  Auto-transfusiorako  Hematieak  Plaketak  Plasma | 1.185  26.743  3.234  29.184 | 758  27.369  3.912  28.924 | 494  24.815  3.151  25.029 | 451  23.392  3.039  23.774 | 417  24.590  3.807  25.333 | (1) | (1) |
| Odol-emateetatik banatutako unitateak:  Auto-transfusiorako  Hematieak  Plaketak  Plasma | 921  26.067  2.972  26.914 | 548  26.391  3.631  26.382 | 268  24.578  2.988  23.885 | 190  23.146  2.918  22.964 | 127  24.317  3.651  23.977 | (1) | (1) |
| Hezur-muinaren emaileak  Nafarroako hezur-muinaren egiazko emateak  Hezur-muinaren transplanteak Nafarroan | 5.683  0  19 | 7.950  0  21 | 9.441  0  14 | 10.216  3  12 | 10.244  5  12 | 80  -  -37 | 0,3  67  - |
| Ehunen benetako emaileak | (2) | 8 | 17 | 26 | 29 | - | 12 |
| Lortutako ehunak:  Korneak  Ehun osteotendinosoko piezak | (2) | 16  0 | 32  24 | 42  227 | 58  59 | (2) | 38  -74 |
| Kontserbatutako ehunak:  Garezur-gangak | (2) | 0 | 0 | 17 | 14 | (2) | -18 |
| Inplantatutako ehunak:  Korneak  Ehun osteotendinosoko piezak | (2) | 10  0 | 18  0 | 28  40 | 48  79 | (2) | 71  98 |
| 1. Odol-emateetatik lortutako unitateek eta produktu motaren arabera erabilitakoek ez dute zertan bolumen berekoak izan; hori dela eta, gure iritziz, zenbatekoak ez dira homogeneoak eta, horrenbestez, ez dugu haiek direla-eta urtetik urterako aldeen adierazlerik atera. 2. 2011n hasten dira ehunekin lan egin ahal izateko jarduketak; urte horretan, beraz, ez dago jarduerarik. | | | | | | | |

Aurreko taula aztertuta, honako alderdi hauek nabarmendu ditzakegu:

* Aktiboan dauden odol-emaileen kopuruak ehuneko zazpi egin du behera aztertutako aldian, dena den, 2015ean, ikusi dugu ehuneko lauko igoera bat gertatu dela 2014. urtearekiko. Antzeko jokaera bat ikus dezakegu 2015eko emateetan eta emaile berrien kopuruan: ehuneko 13 eta ehuneko zortzi egin dute behera 2011. urtearekin alderatuta, baina ehuneko sei eta ehuneko 20 egin dute gora 2014. urtearekin alderatuta. Nolanahi ere, alde horietan eragina izan dezakete ospitale-zentroek odol-osagaiak direla-eta izan dituzten beharrek.
* Emaileak itxaron beharreko denbora oso aldakorra da, eta odol-emateetarako Nafarroan barna ibiltzen den autobusaren itxarote-denborak baldintzatzen du. Daturik altuena 2013koa da, 11 minutukoa; baxuena, berriz, 2012koa da, 3,6 minutukoa.
* Odoletik lortutako produktuen banaketari erreparatuta, hematien eta plaketen ehuneko 80 zentro publikoetan erabili ziren eta gainerakoak zentro pribatuetan. Plasmaren erabilera txosten honen IV.2 atalean aztertu dugu.
* Aipagarria da hezur-muinaren emaileen kopuruak ehuneko 80 egin duela gora; hezur-muinaren benetako emateek, berriz, goranzko bilakaera dute.
* Ehunekin lotutako jarduera 2012an hastearekin, emaileen kopurua gora egiten joan da; nabarmentzekoa da lortu eta inplantatu diren korneen kopuruak izan duen igoera. Lortu diren ehun osteotendinosoko piezei dagokienez, 2015ean beherakada bat izan da, zeren eta 2014an oso kopuru aipagarria lortu baitzen eta jo baitzen zeuden stockak nahikoak zirela balizko eskaerari erantzuteko.

Nabarmentzekoa da NOEBek, 2011-2015 aldi osoan, ISO 9001 kalitate-egiaztagiria izan duela, bai eta CAT ziurtagiria (Transfusioaren eta Terapia Zelular eta Tisularraren arloko Kalitatea) eta Biomat ziurtagiria ere (zatikatze-lanetan diharduen enpresak erabilitako plasmaren kalitatea). Ziurtagiri horiek 2016rako berritu ditu.

Gainera, aplikazio informatiko bat badu bere kalitate-kudeaketarako sisteman jasotako alderdi guztiak garatzeko; aplikazio horrek erraztu egiten die urteko jarraipen sakon eta xehakatua egitea. Sistemaren berrikuspen horrek aukera ematen du NOEBek arloen urteko analisi bat egin dezan, betiere hobekuntza helburu. Hona hemen urteko berrikuspen horietan lortu diren emaitza garrantzitsuenak:

|  |  |  |  |  |  |
| --- | --- | --- | --- | --- | --- |
|  | 2011 | 2012 | 2013 | 2014 | 2015 |
| Lortutako kalitate-adierazleak (%) | 85 | 85 | 85 | 92 | 94 |
| Odol-emaileen gogobetetze-maila (10eko puntuazioa) | 9,4 | 8,6 | 8,2 | 7,6 | 7,6 |
| Odol-emaileen erreklamazioak emate guztien gainean (%) | 0,1 | 0,05 | 0,03 | 0,04 | 0,03 |

Ezarritako kalitate-adierazleak neurri handiagoan lortzen joan dira aztertutako aldiak aurrera ahala. Bestetik, emaileen gogobetetze-mailak behera egin du; alabaina, haien erreklamazioek ere behera egin dute.

*Langileak*

Araudiak ezarritako egitura-aldaketa NOEBen plantilla organikoa baldintzatu du. Honako hau izan da plantilla horrek aztertutako aldian izan duen bilakaera:

|  |  |  |  |  |  |
| --- | --- | --- | --- | --- | --- |
| Lanpostua | 2011-12-31 | 2012-12-31 | 2013-12-31 | 2014-12-31 | 2015-12-31 |
| OLT-EUD | 19 | 19 | 18 | 17 | 17 |
| LTE | 12 | 12 | 13 | 13 | 13 |
| Administrari laguntzailea | 5 | 5 | 5 | 6 | 6 |
| Zerbitzu anitzetako langilea | 3 | 3 | 3 | 3 | 3 |
| Sendagilea | 3 | 3 | 3 | 3 | 3 |
| Fakultatibo espezialistaren ondokoa | 3 | 3 | 3 | 3 | 3 |
| Erizaintzako laguntzailea | 3 | 3 | 3 | 3 | 3 |
| Zuzendaria | 1 | 1 | 1 | 1 | 1 |
| Osasun kudeaketako teknikaria | 1 | 1 | 1 | 1 | 1 |
| Biologo klinikoa | 1 | 1 | 1 | 1 | 1 |
| Laguntzakoa ez den ataleko burua | - | - | - | 1 | 1 |
| Erizaintza Unitateko burua | 1 | 1 | 1 | 1 | 1 |
| Administraria | 1 | 1 | 1 | - | - |
| Zuzendariordea | 1 | 1 | 1 | - | - |
| Laguntza-ataleko burua | 1 | 1 | 1 | - | - |
| Guztira | 55 | 55 | 55 | 53 | 53 |
| Lanpostu hutsak | 12 | 10 | 12 | 10 | 13 |

Ikus daitekeen bezala, 2015ean, lanpostuen kopuruak ehuneko lau egin du behera 2011rekin alderatuta; lanpostu hutsak 13 dira —aztertutako aldiko kopuru handiena—.

Honako hauek dira lanpostu hutsen bilakaera eta lanpostu bakoitzaren betetzea:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Lanpostua | 2011 | | 2012 | | 2013 | | 2014 | | 2015 | |
| Lanpostu hutsen  kopurua | Betetako  lanpostu hutsak | Lanpostu hutsen  kopurua | Betetako  lanpostu hutsak | Lanpostu hutsen kopurua | Betetako  lanpostu hutsak | Lanpostu hutsen kopurua | Betetako  lanpostu hutsak | Lanpostu hutsen  kopurua | Betetako  lanpostuak |
| Sendagilea | 0 | 0 | 0 | 0 | 0 | 0 | 0 | 0 | 1 | 1 |
| Osasun kudeaketako teknikaria | 1 | 1 | 1 | 1 | 1 | 1 | 1 | 1 | 1 | 1 |
| Biologo klinikoa | 1 | 1\* | 1 | 1 | 1 | 1 | 1 | 1 | 1 | 1 |
| OLT-EUD | 5 | 5 | 4 | 4 | 5 | 5 | 1 | 1 | 1 | 0 |
| LTE | 1 | 1 | 1 | 1 | 2 | 1 | 6 | 6 | 6 | 6 |
| Administrari laguntzailea | 3 | 3 | 1 | 1 | 1 | 1 | 2 | 2 | 2 | 2 |
| Zerbitzu anitzetako langilea | 0 | 0 | 0 | 0 | 0 | 0 | 0 | 0 | 1 | 1 |
| Laguntza-ataleko burua | 0 | 0 | 1 | 1 | 1 | 1 | 0 | 0 | 0 | 0 |
| Administraria | 1 | 0 | 1 | 0 | 1 | 0 | 0 | 0 | 0 | 0 |
| Guztira | 12 | 10 | 10 | 9 | 12 | 10 | 11 | 11 | 13 | 12 |
| \* 2011ko irailaren amaieratik beteta dagoen lanpostua. | | | | | | | | | | |

Aztertutako aldian, lanpostu hutsen batez besteko okupazio-maila ehuneko 88koa da; horrek esan nahi du lanpostu horiei esleitutako zereginak direla-eta beharrizan iraunkorra dagoela.

Aurrez aipatu den bezala, ehunekin zuzenean lanean diharduten langileak biologo kliniko bat eta LTE bat dira; gainerakoek odolarekin lotutako jardueretan egiten dute lan; halere, laguntzakoak ez diren kudeaketa-lanpostuetan lanaldiaren zati bat ehunekin zerikusia duten lanetan ematen dute.

Aurrekoaz gainera, plantillan jaso gabe dauden egiturazko lanpostu batzuk badaude: sendagile bat (arratsaldez betetzen da lanpostu hori, ehuneko 60,03ko lanaldiarekin), hiru OLT-EUD (arratsaldez betetzen dira lanpostu horiek ehuneko 47,66ko lanaldiarekin) eta Tuteran dagoen administrari laguntzaile bat (goizez beteta dago lanpostua, ehuneko 55,17ko lanaldiarekin).

IV.2. Plasma zatikatzeko lanen kudeaketa

Plasma odol-emateetan lortzen diren produktuetako bat da. Erabilera klinikorako erabil daiteke, baina zatirik handiena “hemoderibatuak” (VIII. faktorea, immunoglobulinak, albuminak eta abar) lortzeko erabiltzen da. Produktu horiek asko erabiltzen dira tratamendu eta aplikazio terapeutikoetan eta funtsean erabiltzen dira aukerako tratamendurik ez duten gaixo kronikoen bizi-baldintzak eta -itxaropena hobetzeko. Hemoderibatuak lortzeko prozesuari “plasma zatikatzea” deitzen zaio, eta industria farmazeutikoan egiten den prozesu bat da.

Ondoren erakutsiko dugu Nafarroako emaileengandik lortutako plasma zertan erabili den, aztertutako aldian, guztira erabilitako unitateen kopuruaren gaineko portzentajean emanda:

|  |  |  |  |  |  |
| --- | --- | --- | --- | --- | --- |
|  | 2011 | 2012 | 2013 | 2014 | 2015 |
| Erabilera klinikorako erabilitako unitateak  Zentro publikoak  Zentro pribatuak | % 7  % 2 | % 6  % 3 | % 9  % 4 | % 12  % 3 | % 11  % 3 |
| Hemoderibatuak lortzeko zatikatze-lana egiteko bidali diren plasma-unitateak | % 91 | % 91 | % 87 | % 85 | % 86 |

Ikus daitekeen bezala, aztertutako aldian lortutako plasmaren ehuneko 88 inguru zatikatze-lana egin eta hemoderibatuak lortzeko bidaltzen da.

Espainian —Nafarroa ez da horretan salbuespena— hemoderibatuen eskaera handiagoa da emaile altruisten plasma zatikatutik ateratzen diren hemoderibatuen kopurua baino; horrek esan nahi du horrelako produktuak erosi behar zaizkiela plasma emaileei ordainduz lortzen duten enpresei, horrek prezioan daukan eraginarekin. Erabiltzen diren hemoderibatu guztien ehuneko 50 inguru odol bankuetatik igorritakoa da eta beste ehuneko 50a erositakoa da, eta kostu handiagoa du.

Gaur egun, Espainian plasma zatikatzeko jarduera egiteko baimena duen enpresa bakarra dago; dena den, Osasun, Gizarte Politika eta Berdintasun Ministerioak jada izapideak hasi ditu beste enpresa batzuk baimentzeko eta Estatu mailako lehiaketa zentralizatu bat sustatzeko. Nafarroan, aztergai dugun aldian, bi esparru-akordio egon dira enpresa horrekin: bata 2011-2014 aldirako eta bestea 2015-2018 aldirako.

Plasma zatikatzeko jarduera dela-eta egin diren bi esparru-akordioak aztertuta, ondoriozta dezakegu ongi bete zutela, oro har, aplikatzekoa den araudia.

Bestetik, ordainpeko emateen plasmatik lortutako hemoderibatuak merkaturatzen dituzten enpresa bat baino gehiago dago. O-NOZen ospitale-zentro guztiek honako prozedura hau jarraitu dute produktu horiek erosteko: zatiketa-lanean diharduen enpresa bakarrari eskaera egiten zaio eta, behin stockak amaituta, enpresa horri zuzeneko erosketa egiten zaio, kontratazioari buruzko araudia aplikatu gabe. Horri dagokionez, nabarmendu beharra dago ezen O-NOZeko Farmazia Zuzendariordetza, berriki sortu dena, lanean ari dela bere prozedurak Kontratu Publikoei buruzko Foru Legeari egokitzeko, Nafarroako Gobernuko Kontu-hartzailetza Nagusiak farmakoak erosteko erabilitako prozesuei buruz egindako auditoria eta gero.

Hona hemen esparru-akordioetatik eta bertako plasmatik ez datozen hemoderibatuen erosketatik heldutako gastuak:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| Plasma zatikatzea | 850.171 | 573.754 | 710.516 | 935.285 | 911.256 | 7 | -3 |
| Hemoderibatuen erosketa | 866.192 | 1.108.565 | 1.649.529 | 1.830.138 | 1.594.949 | 84 | -13 |

Zatikatze-lanean batez beste egin den gastua 800.000 euro ingurukoa izan da aztertutako aldian, eta hemoderibatuen erosketatik heldutakoa, berriz, 1,4 milioi eurokoa. Nabarmentzekoa da azken gastu horrek ehuneko 84 egin duela gora aztertutako aldian, horrelako produktuen eskaerak izan duen gorakadaren ondorioz; halere, ehuneko 13 jaitsi zen 2014ko datuarekin alderatuta.

IV.3. Immunologiako laborategia (HLA probak)

Ganbera honen aurreko txosten batzuetan azaldu genuen bezala, proba hauekin lotutako jarduera, 2010eko martxora arte, NOEBen egiten zen; gero, beharrezkotzat jo zen haren atxikipena aldatzea eta laborategi hori Nafarroako Ospitaleguneko Hematologia Zerbitzuaren menpe jartzea; izan ere, haren jarduera ez zen NOEBeko emaileentzat, hartzaileak beste gaixo batzuk baitziren hein handi batean.

Hartara, 2010eko martxotik 2011ko azarora bitartean, Nafarroako Ospitaleguneko eta, beraz, Hematologia Zerbitzuko laborategiak bateratzeko prozesua egiten zen bitartean, kanpoko enpresa batzuk aritu ziren laborategi horri zegozkion probak egiten, salbu eta NOEBeko hezur-muinaren emaileei egin beharreko analisiak.

Behin behar zen espazioa prestatuta eta ekipamendu egokia erosita, laborategiak bateratu ondoren, laborategiak bere jarduera immunologo batekin hasi zuen; gero, 2012ko azaroan, Hematologia Zerbitzuko teknikari bat gehitu zitzaion.

Jarduera, funtsean, hiru motatako analisiak egitean zetzan —horiek pixkanaka bere gain hartzen joan dira—; gaur egun, honako hauek egiten jarraitzen da: gaixotasun batzuen existentzia zehazteko probak; hematologiarekin lotutako probak, hezur-muinaren transplante-kasuetan egiten direnak; eta, azkenik, hezur-muinaren emaileen laginen analisia, haiek REDMO delakoan sartu ahal izateko. Zehazki, honako hau izan da jarduera horren bilakaera:

|  |  |  |  |  |  |  |
| --- | --- | --- | --- | --- | --- | --- |
|  | 2012 | 2013 | 2014 | 2015 | Aldea (%)  2015/2012 | Aldea (%)  2015/2014 |
| HLA gaixotasunak | 0 | 2.172 | 2.871 | 2.547 | - | -11 |
| HLA hezur-muinaren transplantea | 28 | 59 | 46 | 200 | 614 | 335 |
| HLA REDMO | 675 | 1.126 | 1.063 | 1.085 | 61 | 2 |
| Bestelakoak | 0 | 0 | 64 | 27 | - | -58 |

Taulak erakusten du jarduerak gora egin duela Hematologia Zerbitzuari atxiki ondoren; hain zuzen ere, jarduera pixkanaka bere gain hartzen hasi denetik.

Honako hau izan da analisi horiek aztertutako aldian egiteko modua:

* HLA probak, gaixotasunekin zerikusia dutenak: analisi mota hori kanpoko enpresa batek egin zuen 2013ko martxora arte, esparru-akordio baten bitartez. Esparru-akordio hori dela-eta honako gastu hau izan du Nafarroako Ospitaleguneak:

|  |  |  |  |  |  |
| --- | --- | --- | --- | --- | --- |
|  | 2011 | 2012 | 2013 | 2014 | 2015 |
| Gastua | 43.546 | 135.801 | 10.800 | - | - |
| Proba kopurua | 849 | 2.744 | 330 | - | - |

Ikus daitekeen bezala, aipatutako enpresak 2013tik aurrera ez du probarik egin, O-NOZen laborategiak hartu baitu jarduera guztia.

* Hezur-muinaren transplanteekin lotutako HLA probak: 2013ra arte, analisi horiek bai Nafarroako Ospitaleguneko laborategiak, bai kanpoko enpresa batek egiten zituzten (enpresa hori zuzenean kontratatzen zen). Urte horretatik aurrera, berriz, Nafarroako Ospitaleguneko laborategiak egiten ditu, baina proba jakin bat edo beste zuzenean kanpoan kontratatzen du, kanpoko enpresa horrek egin dezan. Ondoren azaldu ditugu jarduera horri eta enpresa horren gastuari buruzko datuak:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| Gastua | 59.824 | 43.493 | 40.267 | 8.104 | 5.850 | -90 | -28 |
| Proba kopurua | 310 | 242 | 183 | 32 | 18 | -94 | -44 |

2011rako, 2012rako eta 2013rako adierazitako gastuak aurreko urtean egindako probei dagozkien zenbatekoak biltzen ditu.

* HLA probak, REDMOn sartzeko: immunologiako laborategiak egin izan ditu beti.

Organo-emateari eta transplanteari dagokionez, honako hau aipatu behar dugu: organoa hartzaile izateko izangaiekin bateragarria den zehazteko, “emailearen profila” (cross-match, HLA tipajeari buruzko analisia, serologiak, B-gonadrotopina korionikoa —beta HCG—, ganglio-lagina eta odol-taldea) izeneko analisi batzuk egin behar dira. Bestetik, organo-erauzteak ebakuntza-gelen ohiko lan-ordutegitik kanpo egiten dira. Gaur egun Nafarroako Ospitaleguneko Immunologiako Laborategiak dauzkan langileak ez dira nahiko ordu-tarte horiek betetzeko; horrenbestez, probak CUNek egiten ditu. Entitate horrekin ezarritako hitzarmenean, analisi horiek 348,18 euroko tarifa dute, eta transplanteez aparte fakturatzen dira.

IV.4. Organoen ematea eta transplantea Nafarroan

*Jarduteko prozedura*

Nafarroan, organoak detektatu, mantendu, eman, erauzi eta inplantatzeko dagoen jarduketa-protokoloa TENk ezarritakoan oinarrituta dago, eta Lurraldearteko Kontseiluak onetsi zuen. Kontseilu horretan, autonomia erkidego guztiak daude ordezkatuta, eta guztiek aplikatzen dute protokoloa. Prozedura horixe da 17232/2012 Errege Dekretuak zehazten duena.

Prozedura horren xehetasunak txosten honekin batera doan 5. eranskinean kontsulta daitezke. Laburbildurik, honako oinarrizko prozesu hauek osatzen dute prozedura:

* O-NOZeko edo CUNeko, kasua bada, transplanteen lantalde koordinatzaileak balizko emailea detektatu eta baloratzea.
* Emailea detektatu den zentro berean mantentzen da.
* Senideekin elkarrizketa bat izaten da, haien baimena lortzeko; aurrez, baimen judiziala behar da, heriotza “ez naturala” izan bada.
* Datuak TENen aplikazio informatikoan (CORE) sartu; aplikazio horrek aztertzen du ea “0 larrialdirik” dagoen ala ez[[2]](#footnote-2) nazio mailako balizko hartzaile baterako, edo PATHI[[3]](#footnote-3) programan hartzaile bateragarririk ote dagoen, giltzurrunen kasuan.
* TENek koordinatzailearekin hitz egitea, baliagarri dauden organoen erabilerari buruz informatzeko.
* Organoen erauztea koordinatzea, kontuan hartuta kasuan kasuko erreferentziako ospitaleko lantalde inplantatzailea Nafarroako Ospitalegunera edo, kasua bada, CUNera etorriko dela organoak erauztera, giltzurrunaren eta gibelaren kasuan izan ezik, horiek beti Nafarroako Ospitaleguneko langileek erauzten baitituzte.
* Organoen garraioa koordinatzea 112 SOS Nafarroarekin, zeinak gehienetan Nafarroako Suhiltzaileen Zerbitzuarengana jotzen baitu (edo Foruzaingoarengana, kasuren batean), airetaxiekin edo taxiarekin, kasua bada.
* Zentro inplantatzaileak itxarote-zerrendako hartzaile egokiena hautatzea, ospitale-koordinatzailea bertan dela, aurrez zehaztuta dauden parametro kliniko batzuen arabera. Horri dagokionez, aipatu beharra dago TENek onetsitako irizpide orokor batzuk badaudela bihotzerako, birikarako, gibelerako eta pankrearako, eta horiek autonomia erkidego bakoitzak zehazten dituela.
* Organoa inplantatzea CUNen edo kasuan kasu, organoaren arabera, dagokion erreferentziako ospitale publikoan, baldin eta organoaren hartzailea Nafarroako itxarote-zerrendako gaixo bat baldin bada; hala ez bada, dagokion ospitalean inplantatzea.
* Hartzailearen datuak sartzea TENen aplikazio informatikoan (CORE), hartara organoen trazabilitatea segurtatuz.

Jarduera honetan guztian parte hartzen duten langileak txosten honen II. atalean aipatzen direnak dira.

Nafarroan organo batzuen transplanterako (giltzurruna, bihotza eta gibela) erabiltzen den lankidetza-sistema publiko-pribatua berezi samarra da, zeren eta Espainiako gainerako lurraldeetan organoak inplantatzeko TENek baimendutako beste zentro pribatu bat[[4]](#footnote-4) baizik ez baitago.

Ganbera honen iritziz, organoak detektatu, mantendu, eman, erauzi eta inplantatzeko erabiltzen den prozedura arrazoizkoa eta egokia da, TENek ezarritakoari begiratuta. Horrek bermatzen ditu, batetik, organoen trazabilitatea eta, bestetik, organoak, dagozkien txosten klinikoen arabera, emaile egokienari inplantatuko zaizkiola.

Bestetik, 1/2013 Foru Legearen bigarren xedapen gehigarriak, honako hau ezartzen du:

*“Foru lege hau onetsi eta lau urteko epean, Nafarroako Foru Komunitateko Administrazioak, Osasun Departamentuaren bitartez, bere buruari beharrezkoak diren bitarteko guztiak eman beharko dizkio, bai eta behar diren ziurtagiriak ere, Osasunbidea-Nafarroako Osasun Zerbitzuak gaitasuna izan dezan organoak transplantatzeko egin beharreko ebakuntza guztiak segurtasun berme guztiekin egiteko”.*

Ez dago jasota ez aztertutako aldi osoan, ez txosten hau egiteko datan, inongo jarduketarik egin denik. Gaur egungo Osasuneko kontseilaria 2016an agerraldia egin zuen Parlamentuan gai honi buruzko parlamentu-eskaera bati erantzuteko, eta adierazi zuen ez zutela aurreikusita horri buruz ezer egitea, Osasuneko Lurraldearteko Kontseiluak onetsitako transplanteen plangintzarako irizpideei lotutako arrazoi batzuengatik.

*Jarduera*

2011-2015 aldian, Nafarroako organo-emateak eta -transplanteak honako bilakaera hau izan du, TENek, Nafarroako Ospitaleguneak eta CUNek emandako informazioaren arabera:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| Benetako emaileak Nafarroan | 28 | 16 | 21 | 33 | 42 | 50 | 27 |
| Emaileen organoak lortzea Nafarroan:  Giltzurrunak  Gibela  Bihotza  Birika  Pankrea | 42  21  7  12  1 | 26  12  4  2  3 | 34  18  3  10  1 | 52  29  4  4  2 | 66  29  4  13  2 | 57  38  -43  8  100 | 27  -  0  225  - |
| Nafarroako emaileen organoen erabilpena:  Nafarroako itxarote-zerrendako hartzaileak  Beste autonomia erkidego batzuetako hartzaileak  Baztertutako organoak | 46  23  14 | 28  16  3 | 28  18  20 | 43  32  16 | 57  43  14 | 24  87  - | 33  34  -13 |
| Nafarroan (Unibertsitate Klinikan) transplantatutako organoak  Giltzurruna  Gibela  Bihotza | 40  24  5 | 32  16  5 | 26  24  8 | 40  19  4 | 49  24  6 | 23  -  -71 | 23  26  50 |
| Nafarroako gaixoei Nafarroatik kanpo transplantatutako organoak  Birika (Santanderko Marqués Valdecilla Ospitalea)  Giltzurruna-pankrea (Bartzelonako Ospitale Klinikoa) | 5  1 | 2  4 | 1  0 | 3  0 | 3  1 | -40  - | -  - |
| Nafarroako itxarote-zerrendan dauden gaixoentzako organoen jatorria  Nafarroako emaileak  Beste autonomia erkidego batzuetako emaileak | 46  29 | 28  31 | 28  30 | 43  23 | 57  26 | 24  -10 | 33  13 |

Aurreko datuak aztertu ondoren, honako ondorio hauek atera ditugu:

* Benetako emaileen kopuruak beherakada aipagarri bat izan zuen 2012an; urte horretatik aurrera, berriz, nabarmen handitu zen, neurri batean bihotzeko heriotzaren (asistolia) bidezko ematearen aukera sartu zelako (zazpi emaile 2014an eta 11, berriz, 2015ean).
* Adierazitako benetako emaileen artean, honako hauek sartzen dira: emaile biziak (guztizkoaren ehuneko 19) eta emaile zenduak (guztizkoaren ehuneko 81). Hona hemen benetako emaile bizien kopurua eta horiek aztertutako aldian eman dituzten organoak:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| Emaile biziak Nafarroan | 7 | 4 | 5 | 4 | 7 | - | 75 |
| Emaile bizien organoak lortzea Nafarroan:  Giltzurrunak  Gibela | 4  3 | 4  0 | 2  3 | 2  2 | 5  2 | 25  -33 | 150  - |

Emaile biziek 2011-2015 aldian Nafarroako itxarote-zerrendako emaileei inplantatutako giltzurrun eta gibelen ehuneko bederatzi eman zituzten.

* Giltzurruna da gehien erauzten eta inplantatzen den organoa; ondotik, gibela dator.
* Nafarroako itxarote-zerrendako hartzaileei inplantatutako organoen ehuneko 58 erkidego bereko emaileenak ziren; gainerako ehuneko 42a Espainiako gainerako erkidegoetatik heldutakoak ziren.
* Oro har, organoak detektatu, eman, erauzi eta inplantatzeko jarduera handitu egin zen aztertutako aldi osoan. 2016an, joera horri eutsi zitzaion, honako adierazle hauek erakusten duten bezala: benetako emaileen kopurua ehuneko bost handitu zen, eta lortutako eta inplantatutako organoen kopurua ehuneko hamar eta ehuneko bat handitu ziren, hurrenez hurren.

*Lotutako gastu aipagarrienak*

Jarduera hau guztia aurrera eramateko, O-NOZek hainbat gastu egin zituen; honako hauek dira aipagarrienak: CUNekin transplanteak egiteko hitzarmeneko tarifak; organoen detekzioan, mantentzean eta erauztean parte hartutako langileei egintza bakoitzeko ordaindutakoa; autonomia erkidegoko transplanteen koordinatzailearen eta Nafarroako Ospitaleguneko ospitale-koordinatzailearen hileko lansari finkoak; osasun arloko aipatutako langileen guardia lokalizatuetatik eta kolektibo horien produktibitate-osagarritik heldutako lansariak, eta CUNek HLA analisia egitetik heldutakoak.

Nafarroako itxarote-zerrendako hartzaileei erreferentziako ospitale publikoetan egindako transplanteei dagokienez, honako hau aipatu beharra dago: Osasun Kohesiorako Funtsaren kudeaketa arautzen duen 1207/2006 Errege Dekretuak ezarri zituen autonomiek batak besteari ordaindu beharreko tarifak, erkidego bateko gaixoak beste erkidego batean artatzen direnean.

Tarifa horiek zehaztuta daude arreta anbulatorioko prozesuetarako, ospitaleratzea eskatzen duten prozeduretarako (horren barnean transplanteak direla) eta proba diagnostiko jakin batzuk egiteko.

Teorian, autonomia erkidegoek beren gaixoei beste erkidego batzuetan ematen zaien arreta ordaindu —edo, kasua bada, kobratu— beharko lukete, ezarritako zenbatekoen arabera, halere, gaur egun erkidegoen arteko konpentsazio hori ez da gauzatzen, nahiz eta Osasun, Gizarte Politika eta Berdintasun Ministerioak erkidego bakoitzari bidaltzen dion ordaindu —edo kobratu— beharko lukeenari beharko buruzko informazioa.

Ondoren azaltzen ditugu O-NOZek aipatutako kontzeptu horiek guztiak direla-eta sortutako gastuak, aztertutako aldian, bai eta beste autonomia erkidego batzuei ordaindu beharko zizkienak ere, Nafarroako itxarote-zerrendako hartzaileei egindako transplanteengatik:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | (eurotan) |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| CUNekin organo-transplanterako dagoen hitzarmena | 4.497.486 | 6.582.174 | 5.363.948 | 6.036.844 | 8.294.595 | 84 | 37 |
| Organoak detektatu, mantendu eta erauztegatiko ordainsariak | 121.302 | 69.892 | 94.702 | 128.200 | 150.868 | 24 | 18 |
| Zirujauen guardia lokalizatuengatiko ordainsariak(1) | 80.857 | 84.567 | 84.236 | 85.524 | 74.846 | -7 | -12 |
| Gainerako langileen guardia lokalizatuengatiko ordainsariak | 75.096 | 92.356 | 83.265 | 86.398 | 79.225 | 6 | -8 |
| Aparteko produktibitate osagarria | 30.967 | 14.673 | 16.770 | 43.611 | 54.406 | 76 | 25 |
| Koordinatzaileen ordainsariak(2) | 23.600 | 21.394 | 25.393 | 23.600 | 22.775 | -3 | -3 |
| CUNekiko hitzarmena, emailearen profila dela eta | 9.749 | 5.571 | 7.312 | 11.490 | 14.624 | 50 | 27 |
| Guztira | 4.839.057 | 6.870.627 | 5.675.626 | 6.415.667 | 8.691.339 | 80 | 35 |
| Beste autonomia erkidego batzuentzako konpentsazioa, Nafarroako itxarote-zerrendako hartzaileei egindako transplanteengatik(3) | 373.013 | 358.988 | 62.948 | 188.844 | 247.117 | -34 | 31 |

1. Guardia horiei lotutako jarduerak ospitaleratutako gaixoen eta larrialdietakoen arreta ere jasotzen du
2. 2013tik aurrera, ordainsari horiek ehunen koordinazioari lotutako atala ere biltzen dute.
3. Zenbateko hori da beste autonomia erkidego batzuei Osasun Kohesiorako Funtsaren bidez ordaindu beharko litzaiekeena.

Organo-emateari eta -transplanteari lotutako guztizko gastuak ehuneko 81 egin du gora aztertutako aldian, jarduera handitu izanaren ondorioz.

CUNekin transplanteetarako dagoen hitzarmena gastuaren osagai handiena da, eta ehuneko 84 egin du gora aztertutako aldian, jarduerak gora egitearen ondorioz, zeren eta tarifa unitarioei eutsi egin baitzaie aztertutako aldian. 2012ko aurrekontu-gastuak 2011ko azken hiruhilekoari dagokiona biltzen du: 1,6 milioi euro dira guztira. Hori dela eta, 2012ko gastu erreala 4,97 milioikoa izanen litzateke, eta 2011koa, berriz, 6,1 milioikoa.

Oro har, organo-transplanteekin lotutako ordainsariek —koordinatzaileenak eta zirujauen guardia lokalizatuenak izan ezik, zeren eta langile gutxiago baitago— gora egin dute halaber, baina aurreko gastuek baino ehuneko txikiagoan.

Koordinazioa dela-eta dauden ordainsariak 23.000 euro ingurukoak dira aztertutako aldian. 2012an eta 2013an desfaseren bat badago, 2012ko gastuaren zati bat hurrengo urtean kontabilizatu baitzen. Txosten honek hatzen duen aldiaren ondorengo egitate gisa, nabarmentzekoa da 2016ko ekainetik aurrera autonomia erkidegoko koordinatzailearen osagarriak gora egin duela eta hilean 1.050 eurokoa dela orain; aldiz, lehengo bi ospitale-koordinatzaileen ordez, koordinatzaile bakarra dago gaur egun.

Bestetik, ehunen transplanteari dagokionez, ondoren aipatzen ditugu ehunen detekziotik eta erauztetik heldutako ordainsariek sortutako gastuak, organoei buruzko araudi berean ezarrita datozenak:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2011 | 2012 | 2013 | 2014 | 2015 | Aldea (%)  2015/2011 | Aldea (%)  2015/2014 |
| Ehunak detektatu eta erauztegatiko ordainsariak | 51.776 | 38.516 | 19.909 | 42.714 | 29.664 | -42 | -31 |

Kasu honetan, ordainsariek behera egin dute aztertutako aldian, zeren eta jardueraren arabera eta ehunen stocken arabera aldatzen baitira.

Organoen eta ehunen emate- eta erauzte-prozesuan parte hartzeagatik jasotako ordainsariak aztertu ditugu, bai eta produktibitate-osagarritik heldutakoak ere, eta honako alderdi hauek nabarmendu ditzakegu:

* Honako hau da ordainsari horiek aurrekontuan erregistratzeko kontabilitate-prozedura: aldi jakin bakoitzeko (seihilekoa, lauhilekoa edo hiruhilekoa), autonomia erkidegoko transplanteen koordinatzaileak egiaztagiri bat egiten du, eta hartan zehazten ditu egindako egintza guztiak, aipatutako foru aginduaren arabera haiei esleitutako zenbatekoarekin.

Egiaztagiri hori Osasun Departamentuari igortzen zaio, eta hark zenbateko hori transferentzia arruntetarako gastuen 4. kapituluan kontabilizatzen du, hartzailea Nafarroako Ospitalegunea dela adierazita. Behin zentroak diru-laguntza hori jasota, prozesu horietan parte hartutakoei ordaintzen die nominan, kopuru hori banatzeko adostuta dagoen irizpide baten arabera.

Egiaztatu dugu aztertutako aldian ordainsariak parte-hartzaileei atzerapenez ordaindu zaizkiela, hilabete eta zortzi hilabete bitarteko atzerapenaz hain zuzen. Nabarmentzekoa da azken epeari (2015eko azarotik abendura bitartekoa) dagokion jardueraren ordainketa, zeren eta 2017ko urtarrilean ordaindu baitzen.

* 162/2011 Ebazpenaren bidez, itxarote-zerrendak gutxitzeko lanaldi osagarrietan egindako jarduerarengatiko produktibitate bereziko osagarriari dagozkion zenbatekoak ezarri ziren. Ebazpen horretan organoak erauzteko jarduera bereziko programa bat baimendu zen, 2011ko urtarriletik abendura bitarteko aldirako. Ez dago jasota baimen hori berariaz luzatu denik, ez eta hurrengo urteetarako berariazko baimenak eman direnik ere; alabaina, adierazi digutenaren arabera, gastu horiek ordaindu egin ziren eta ordaintzen jarraitzen dira, 2011ko baimenaren luzapen tazitua aplikatzen baita.

Horri buruz Ganbera honek uste du horrelako jarduera bat itxarote-zerrendak gutxitzera bideratutako neurrian artean sartzea ez dela egokia, zeren eta nekez uler baitaiteke organo-erauzteetan itxarote-zerrendarik egotea. Bestetik, komenigarria litzateke aparteko izaera duten jarduera batzuei buruzko luzapen tazituak saihestea, programa bakoitzerako behar diren baimenak eman behar baitira

* Halaber, kontuan hartuta organo-erauztearen jarduera jada arestian aipatutako foru aginduaren bidez ordaintzen dela, ez dirudi egokia denik produktibitate bereziko osagarri bat esleitzea jarduera horri berari.

IV.5. Datuak Babesteari buruzko Lege Organikoaren betetzea

Datuak babesteari buruzko araudiak ezartzen du ezen, maila ertainetik aurrera, datuetarako informazio-sistemetan eta tratamendu- eta biltegiratze-instalazioetan, barruko nahiz kanpoko auditoria bat egin beharko dela, gutxienez bi urtean behin, erakundearen betetze-maila egiaztatze aldera.

NOEBen kasuan, O-NOZen barruan sartzen da; azken horren datu gehienak segurtasun maila altukoak dira. Beraz, organismo horri egin behar zaio auditoria. Auditoria bakoitzean, aztertuko da ea kasuko fitxategiek legez ezartzekoak diren oinarrizko mailako, maila ertaineko eta maila altuko neurriak ezarrita dituzten.

Auditoriaren norainokoan O-NOZen jabetzakoak izan eta datu pertsonalak biltzen dituzten fitxategiak sartuko dira; horien artean, batzuk badaude zuzenean lotuta daudenak NOEBek garatzen duen jarduerarekin: odol-emaileen erregistroa; e-Delphyn aplikazioa (NOEBen odolaren eta ehunen oinarrizko jarduerarekin lotuta dagoena); “major trauma erregistroa (gaixo politraumatizatuen kasuei buruzko informazioa); historia klinikoa, eta hemozaintza sistemaren erregistroa.

2011-2015 aldian, kanpoko enpresek hiru auditoria egin zituzten (2011n, 2014an eta 2016an); horrek 47.393 euroko gastua eragin zuen. Aipatu digutenaren arabera, 2013an ere auditoria egin beharra zegoen, baina ez zen egin aurrekontuan krediturik ez zegoelako.

2011ko auditoriaren iritzia aldekoa da, salbuespen batzuekin; 2014koan eta 2016koan, iritzi zehatzik eman gabe, O-NOZek datuen kudeaketa etengabe hobetu duela aipatzen da, eta horrek esan nahi du auditatutako araudiaren betetze-mailan hobera egiten ari dela.

6. eranskinean, auditoriaren emaitzaren laburpen bat jaso dugu, NOEBekin lotutako fitxategi bakoitzerako.

Organo-ematearekin eta -transplantearekin lotutako datuen fitxategiak historia klinikoan eta “major trauma erregistroan” (fitxategi horiek jasa aztertuak ditugu) daude, bai eta TENen jabetzakoa den aplikazio informatiko batean ere (CORE); azken horren auditoria, ordea, ez dagokio O-NOZi.

IV.6. Amaierako ondorioa eta gomendioak

**Azken batez**, Ganbera honek uste du NOEB bere prozedura operatiboak eta kudeaketakoak behin eta berriz berrikusten eta aztertzen dituen zentro bat dela, haiek hobetzearren. Haren jarduera eta prozesuak etengabe auditatzen dituzte hainbat erakundek, eta emaitzak onak dira.

Organoak eta ehunak emateko eta transplantatzeko prozedura egokia eta arrazoizkoa da, eta aukera ematen du trazabilitatea eta gardentasuna segurtatzeko jarduerak irauten duen bitartean; prozesu hori etengabe berrikusten dute bere arduradunek, betearazte denbora laburtu ahal izateko, alderdi hori funtsezko jotzen baita hobera egiteko.

Lanaren ondorio nagusiak azalduta, hona hemen gure gomendioak:

* *NOEBen oroitidazki bat idaztea, eta hartan O-NOZen oroitidazkian ageri direnak baino xehetasun gehiagorekin jasotzea zentro horrek egiten duen jarduera osoa.*
* *NOEBeko LTEko lanpostu hutsen deialdia egitea komeni den aztertzea, kategoria profesional horren langile-behar iraunkorra dela eta.*
* *Kontratu Publikoei buruzko Foru Legeak ezarritako kontratazio-prozedurak jarraitzea produktu hemoderibatuak erosteko.*
* *Organoen detekzio- eta erauzte-prozesuan parte hartzen duten langileen ordainsari-sistema aztertzea, eta ordainsariak bateratzeko aukera aztertzea, gardentasun handiagoa lortze aldera.*
* *Organoen eta ehunen ematea eta transplanteak koordinatzeko unitateak egiten duen jardueraren oroitidazki bat egitea, herritarrei egiten duten lanaren berri emateko.*
* *69/2016 Foru Aginduan organoen ematerako eta transplanterako ezartzen diren informazio-sistema eta -erregistro guztiak garatzea.*
* *Organo eta ehunak detektatu, eman, mantendu eta erauzteko prozesuan parte hartzen duten langileei egintza bakoitzeko ematen zaizkien ordainsariak ordaintzeko prozedura hobetzea, batzuetan gertatzen diren atzerapenak saihesteko.*
* *Immunologiako laborategiko plantilla handitzea komeni den aztertzea, kanpoko enpresek egiten duten jarduera bere gain hartu ahal dezan.*
* *Organoen transplantea egin baino lehen “emaileen profila” deitutakoaren barruan egiten diren probak egiteko behar diren baliabideak aztertzea, eta hori alderatzea CUNekiko hitzarmenean ezarrita dagoen tarifarekin, baliabide publikoak eraginkortasunez eta efizientziaz erabiltzeko.*
* *O-NOZen Datuak Babesteari buruzko Lege organikoa guztiz betetzera bideratutako neurriak ezartzen jarraitzea.*
* *Emandako zilbor-hesteetatik lortutako laginen bidalketak kontrolatzeko gunea NOEB izatearen helburua betetzea.*

Txosten hau, araudi indardunak ezarritako izapideak bete ondoren, auditore Karen Moreno Orduña andreak proposatuta egin da, bera izan baita lan honen arduraduna.

Iruñean, 2017ko apirilaren 7an

Lehendakaria, Asunción Olaechea Estanga

Eranskinak

1. eranskina NOEBi  eta organo-emateari eta -transplanteari aplikatzekoa zaien oinarrizko araudia, hurrenkera kronologikoan

* 30/1979 Legea, urriaren 27koa, Organoak Erauzteari eta Transplantatzeari buruzkoa.
* 15/1999 Lege Organikoa, abenduaren 13koa, Datu Pertsonalak Babesteari buruzkoa.
* 252/2002 Foru Dekretua, abenduaren 16koa, Nafarroako Hemozaintza Sistema ezartzen duena.
* 72/2003 Foru Agindua, ekainaren 4koa, Hemoterapiako Batzorde Teknikoaren osaera ezartzen duena.
* 1088/2005 Errege Dekretua, irailaren 16koa, odola ematearen eta transfusio-zentroen eta -zerbitzuen gutxieneko betekizun teknikoak eta baldintzak ezartzen dituena.
* 2005eko irailaren 30eko 2005/62/EE Zuzentaraua, Batzordearena, Europako Parlamentu eta Kontseiluaren 2002/98/EE Zuzentaraua aplikatzen diena odol-transfusioen zentroentzako kalitate-sistema baten arau eta zehaztapen komunitarioei.
* SCO/322/2007 Agindua, otsailaren 9koa, odolaren eta odol-osagaien erreakzio eta ondorio kaltegarri larrien trazabilitate- eta jakinarazpen-betekizunak ezartzen dituena.
* 5/2008 Foru Agindua, urtarrilaren 17koa, Osasuneko kontseilariarena, “Osasunbidea-Nafarroako Osasun Zerbitzuko Odol-emaileen Erregistroa” izena daraman fitxategi informatizatua sortzen duena.
* 2010/53/EB Zuzentaraua, uztailaren 7koa, Europako Parlamentuarena eta Kontseiluarena, Transplanterako giza organoen kalitate eta segurtasun arauei buruzkoa (abenduaren 28ko 1723/2012 Errege Dekretuaz sartu zen Espainiako antolamenduan).
* 1723/2012 Errege Dekretua, abenduaren 28koa, Transplanterako giza organoak lortu, klinikoki erabili eta lurraldeen artean koordinatzeko jarduerak arautzen dituena.
* 1/2013 Foru Legea, urtarrilaren 30ekoa, Nafarroako Odol eta Ehun Bankua sortu eta arautzen duena.
* 172/2013 Foru Agindua, Osasuneko kontseilariarena, zeinaren bidez aldatzen baita Osasuneko kontseilariaren martxoaren 10eko 74/1999 Foru Agindua; azken horren bidez, konpentsazio ekonomikoen zenbatekoa gaurkotzen da, organo eta ehunen detekzioaren eta erauztearen arlorako.
* 25/2014 Foru Dekretua, otsailaren 19koa, Nafarroako Odol eta Ehun Bankuaren egitura organikoa garatzen duena.
* 9/2014 Errege Dekretua, uztailaren 4koa, kalitate- eta segurtasun-arauak ezartzen dituena giza zelulak eta ehunak eman, lortu, ebaluatu, prozesatu, zaindu, gorde eta banatzeko, eta horiek gizakiekin erabili ahal izateko koordinazio- eta funtzionamendu-arauak onesten dituena.
* SSI/2396/2014 Agindua, abenduaren 17koa, giza organoak lortu eta transplantatzeko kalitate- eta segurtasun-esparruaren programaren oinarriak ezartzen dituena eta beste herrialde batzuekiko trukeak egiteko informazio-prozedurak ezartzen dituena.
* 47/2016 FORU AGINDUA, ekainaren 3koa, Osasuneko kontseilariak emana, Nafarroako Hemozaintza Sistemaren Erregistroa sortu eta arautzen duena eta dagokion datu pertsonalen fitxategia sortzen duena.
* 69/2016 FORU AGINDUA, irailaren 15ekoa, Nafarroako Foru Komunitateko organoen eta ehunen emate eta transplanteei buruzko programaren koordinaziorako eta kalitaterako egiturak erregulatzen dituena.

2. eranskina NOEBek odola lortu, prozesatu eta banatzeko prozedura

Odol-emaile potentzial berria

NOEBen emaileari informazioa ematea

Emaileak odola emateko erabakia

Bai

Ez

Bai

Ez

Ez

Bai

KONTSULTA MEDIKOA ETA GALDETEGIA, emailea baztertzeko arrazoirik EZ dagoela egiaztatzeko

Ez

Bai

Emaileari zenbakia ematea eta sisteman alta ematea

Emaileak baimena sinatzea

Bai

Erizainek hemoglobina maila nahikoa duela kontrolatzea

Emailearen tentsioari eta bihotz-maiztasunari buruzko analisia

Emate-zenbakia jartzea, prozesuaren trazabilitatea bermatzeko

Analizatu beharreko lagina lortzea: odol-taldea, hemograma, serologia eta gorputz irregularren kontaketa

ERAUZKETA GELA

EMATEA: erregularra, aferesia edo autotransfusioa

Plasma

Plasmaren gehiena zatikatze-lanak egiten dituen industriara bidali

Odola hoztu

Hematie-kontzentratua

PRODUKTUAK BALIOZKOTZEA

Osagaien zatikatzea

Plaketak

Plasmaren gainerakoa eta produktuak BANATZEA

Ez

3. eranskina Ehunak detektatu, erauzi, gorde eta inplantatzeko prozedura

EMAILEAREN DETEKZIOAREN HASIERA

Ehunak erauzteko beharra baloratzea

Ez

Bai

Emailearen historia klinikoa aztertzea, emaile potentzial bat den zehazteko

Bai

Ez

Heriotza ez-naturala

Heriotza naturala

Epaileari baimena eskatu eta auzitegi-medikuaren baimen judiziala

Bai

Ez

Emailearen legezko ordezkariaren baimena

Bai

Ez

Hautemate serologikoa

Negatiboa

Positiboa

Ehun osteotendinosoa

erauztea

Begietako ehuna erauztea

Erauzte osoa

Oinarrizko erauztea

NOEBen ehunak hartzea

Ehunen programan erregistratzea

Biltegia berrogeialdian: emailearen serologia, ehunaren mikrobiologia eta kalitate-parametroen analisia

Etiketatzea eta biltegiratzea

Zentro inplantatzaileari BANATZEA

Inplantea eta jarraipena

4. eranskina Hezur-muinaren emailea izateko eta benetako ematerako prozedura

NOEBen emaileari lagin bat ateratzea

Ez

Bai

Emaileak hezur-muinaren emailea izateari buruzko erabakia hartzea

Ez

NOEBen emaileari informazioa ematea

Hezur-muinaren emaile potentziala

EMAILEAREN ERREGISTROA

BENETAKO EMATERAKO PROZEDURA

Bai

Josep Carreras fundazioak emailearen laginaren HLA tipajearen zabalpena eskatzea NOEBi

Behar adinako lagina dago

Emailea lokalizatu eta NOEBen lagin bat ateratzea

Nafarroako Laborategi Bateratuan HLA tipajea zabaltzea

Josep Carreras fundazioari egiaztapen-lagina eskatzea: emaileak REDMO galdetegia bete eta beste analisi batzuk eginen zaizkio.

Laginaren HLA tipajea Nafarroako Laborategi Bateratuan

Emailearen datuak Josep Carreras fundazioaren REDMOn sartu, eta NOEBek hura kudeatzea

HLA laborategiko probak analizatzea Nafarroako Laborategi

Bateraruan

Lagina eskaera egin duen zentroari igortzea

Nafarroako Ospitaleguneko Hematologia Zerbitzuak emaileari deituko dio: behar diren probak egin eta ematea bitarte tratamendua emanen dio.

BENETAKO EMATEA

NOEBek emailearen jarraipena egitea 5 urtez

5. eranskina Organoak detektatu, eman, erauzi eta inplantatzeko prozedura

Emailea detektatzea

Emailea baloratzea

Emaile bizia

Emailea mantentzea

Emaile zendua

Nafarroako Ospitaleguneko hepatologoaren balorazioa

Nafarroako Ospitaleguneko nefrologoaren balorazioa

CUNeko

hepatologoaren balorazioa

Heriotza ez-naturala

Heriotza naturala

CUNeko

nefrologoaren, urologoaren balorazioa

Baimen judiziala

Senideekiko elkarrizketa

Emateari buruzko baimena

Psikiatriako kontsulta

Ez

Bai

Ez

Elkarrizketa CUNeko

transplanteen koordinatzailearekin

Bai

Datuak kalitatea bermatzeko programan sartzea

TENen aplikazio informatikoa (CORE)

CUNeko Etika Batzordea

Epaitegiaren baimena

CUNen organo bat erauzi eta inplantatzea (giltzurruna, gibela)

Garraioaren koordinazioa

“0 larrialdia”

PATHI programa

TEN

Bai

Ez

112, aurreabisua

Erauztearen koordinazioa

Suhiltzaileak/Foruzaingoa

Bestelakoak

Giltzurruna - Gibela

Bihotza, birika,

pankrea

Lantalde

inplantatzailea/taxia

Dokumentuak Osasun Departamentuari-Epaitegiari igortzea

Erauztea eginen duen lantaldea

Nafarroako Ospitalegunea

Lantalde inplantatzailea, esleitutako ospitale hartzailea

Aireportua (mugakideak ez diren probintziak)

Probintzia mugakideetan

C.U.N.

Nafarroako itxarote-zerrendako hartzailea

CUNera eramatea

Bai

Ez

Nafarroako itxarote-zerrendako hartzailea

Ez

Bai

Esleitutako hartzailea ospitale

inplantatzailera eramatea

Esleitutako hartzailea ospitale inplantatzailera eramatea

Birika

Pankrea

Bihotza

Marqués de Valdecillara eramatea

Esleitutako hartzailea

ospitale inplantatzailera eramatea

CUNera eramatea

6. eranskina Datuak Babesteari buruzko Lege Organikoa NOEBekin lotutako fitxategietan betetzeari buruzko auditorien emaitzaren laburpena

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FITXATEGIAK | Oinarrizko mailako neurketak | | | | | | | |  | Maila ertaineko neurketak | | | | | | |  | Maila altuko neurketak | | | | |  | Legezko neurketak | | | | | | |
| Segurtasun-agiria. | Langileen eginkizunak eta betebeharrak | Gora-beherak jasotzeko erregistroa | Erabiltzaileak identifikatu eta egiaztatzea | Sarbideen kontrola | Euskarrien kudeaketa eta banaketa | Euskarri ez-automatizatuak | Babes- eta berreskurapen-kopiak | Erabiltzaileak identifikatu eta egiaztatzea | Sarbide fisikoaren kontrola | Euskarri eta agirien kudeaketa | Segurtasun-arduraduna | Segurtasun-agiria. | Gora-beherak jasotzeko erregistroa | Auditoria | Sarbideen erregistroa | Euskarri eta agirien kudeaketa | Euskarri ez-automatizatuak | Babes- eta berreskurapen-kopiak | Telekomunikazioak | Datuen kalitatea | Informazio-eskubidea | Interesdunaren adostasuna | Sekretu-eginbeharra | Datuak hirugarrenek kudeatzea | ARCO eskubideak | Erregistroko jakinarazpena eta inskripzioa |
| 2011 (1) |  | | | | | | | |  | | | | | | |  | | | | |  | | | | | | |
| Odol-emaileen erregistroa  O-NOZ |  |  |  |  |  |  | N |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| Historia klinikoa |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Major trauma erregistroa |  |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| 2014 |  | | | | | | | |  |  | | | | | | |  |  | | | | |  |  | | | | | | |
| Odol-emaileen erregistroa  O-NOZ | n |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| e-Delphyn aplikazioa |  |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| Historia klinikoa |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Major trauma erregistroa |  |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| 2016 (2) |  | | | | | | | |  |  | | | | | | |  |  | | | | |  |  | | | | | | |
| Odol-emaileen erregistroa  O-NOZ |  |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| e-Delphyn aplikazioa |  |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| Historia klinikoa |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Major trauma erregistroa |  |  |  |  |  |  | Ez da aplikagarria |  |  |  |  |  |  |  |  |  |  | Ez da aplikagarria |  |  |  |  |  |  |  |  |  |
| Hemozaintzako erregistroa |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 1. 2011n, e-Delphyn aplikazioa ez zen existitzen   \*\* \*\* \*\*  \*\* \*\* \*\*  \*\* \*\* \*\*  \*\* \*\* \*\*   1. 2016a hemozaintza erregistroa funtzionatzen hasi zen urtea da Betetzea Betetze partziala Ez-betetzea Ezin zaio analizatutako fitxategiari aplikatu | | | | | | | | | | | | | | | | | | | | | | | | | | | | | | |

Behin-behineko txostenari aurkeztutako alegazioak

**Nafarroako Odol eta Ehunen Bankuari eta organo-emate eta -transplanteari buruz Kontuen Ganberak egindako behin-behineko txostena (2011-2015) dela-eta aurkeztutako alegazioak eta argitasunak**

Lehenbizi, Osasun Departamentuak adierazi nahi du bere gain hartzen dituela Nafarroako Odol eta Ehunen Bankuari eta organo-emate eta -transplanteari buruz Kontuen Ganberak egindako behin-behineko txostenean (2011-2015) jasotako gomendio guztiak.

Txostenaren edukiari berari dagokionez, Departamentuak beharrezkotzat jotzen du honako alegazio edo argitasun hauek aurkeztea.

Odol bankua

2011-2014 aldian emateetan izandako beherapena nagusiki —baina ez soilik— lotuta dago odol eta hemoderibatuen eskari txikiarekin, zeina heldu baita aldi horretan jarduera kirurgikoak nabarmen behera egin izatetik; inguruabar horrek, izan ere, zuzeneko eragina izan zuen itxarote-zerrendetan. Zorionez, 2015etik jarduera berreskuratu eta prozesuari buelta eman zaio.

Farmazia Zuzendariordetzaren txostenean bertan aipatzen denez, jada lan egiten ari da farmakoen erosketa Kontratu Publikoei buruzko Foru Legeko prozedurei egokitzeko, eta zehazki, produktu hemoderibatuei dagokienez, prozedura hori jada VIII. Faktoreari aplikatu zaizkio, zeren hori baita eragin handiena duena.

6. eranskinean azaltzen den bezala, NOEBek nabarmen egin du aurrera Datuak Babesteari buruzko Lege Organikoa osorik betetzeko neurrien ezarpenean, erregistroei dagokienez, eta lehenetsi beharreko hobekuntza-arlo gisa gelditzen da bakarrik emaileen erregistroko erabiltzaileen identifikazioa eta egiaztatzea, eta datu baseetako gorabeheren erregistroa.

Nafarroako Osasun Zerbitzuak honako hauek egiteko konpromisoa hartzen du: NOEBi buruzko oroitidazki xehakatuago bat egitea, bertan jasoz zentro horren jarduera guztia; NOEBen LTE lanpostu hutsetarako deialdia egitea; Immunologiako Laborategiko plantilla areagotzea komeni den aztertzea, bertan jasotzeko kanpoko enpresek egiten duten jarduera, eta emandako zilbor-hesteetatik lortutako laginen bidalketak kontrolatzeko gunea NOEB izatearen helburua betetzea.

Ez gaude, ordea, ados, txostenean adierazitako irizpide batekin, alegia, Nafarroako Emaileen Elkarteari (ADONA) diru-laguntza emateko aurrekontu-partida Nafarroako Ospitaleguneko Odol Bankuari dagokionean sartu behar izatearekin. Departamentuak uste du elkarteen sarearekiko harremanak Departamentuari dagozkiola, eta zehazki Osasun arloko Herritartasunaren Zuzendaritzari, Osasun Departamentuaren egitura organikoa ezartzen duen abuztuaren 28ko 132/2015 Foru Dekretuaren 10. artikuluari jarraituz.

Transplanteak

Departamentuak bere egiten ditu organoen eta ehunen ematearen eta transplanteen arloko gomendioak, eta prestatzen ari den Hobekuntza Planean sartuko ditu.

Irailaren 15eko 69/2016 Foru Agindua onetsi ondoren, Departamentua jada sakonki aztertzen ari da informazio-prozedura eta -sistema guztiak. Organoen eta ehunen ematerako eta transplanterako koordinazio unitatearen oroitidazkiaren lehenengo zirriborroa jada egiten ari da, eta 9-17/PES-00068 idatzizko parlamentu-galderaren erantzunean, kontseilariak jada konpromisoa hartu du arlo honetan honako helburuen leheneste eta kronograma bat ezartzeko:

|  |  |
| --- | --- |
| Helburua | Data |
| Nafarroako Emateen eta Transplanteen 2016ko oroitidazkia. | 2017ko apirila |
| Nafarroaren eta beste autonomia erkidego batzuen bilakaerari eta haien arteko alderaketari |  |
| buruzko txostena, “Transplanteen Erakunde Nazionalak ezarritako kalitaterako eta segurtasunerako esparru-programan” | 2017ko maiatza |
| sartutako kalitate adierazleen gainekoa. |  |
| Transplanterako Itxarote-zerrendan Sartzeko Protokoloen onespen formala. | 2017ko iraila |
| Giltzurruneko Transplantearen Itxarote-zerrendaren Erregistroa arautzea eta | 2017ko azaroa |
| Giltzurruneko Transplanteko gaixoei Organoak Esleitzeko Protokoloaren onespen formala. |
| Organoen Ematea eta Transplantea Hobetzeko Plana egin da. | 2017ko abendua |
| Giza organoen erabilera klinikoaren eta transplanteen jarraipenaren | 2018ko otsaila |
| eta emaitzen adierazleen panel berria definitu eta abian jartzea. |
| Kostuen ebaluazio-sistema garatu da. | 2018ko martxoa |

Irailaren 15eko 69/2016 Foru Aginduaren bitartez, Nafarroako Foru Komunitateko organoen eta ehunen emateari eta transplanteei buruzko programaren koordinazio- eta kalitate-egiturak eratu dira, eta autonomia erkidegoko transplanteen koordinatzailearen eta ospitale-koordinatzaileen eginkizunak arautu dira, figura horiek berariaz arautu gabe baitzeuden.

2015era arte, Foru Komunitateak autonomia erkidegoko transplanteen koordinatzaile bat eta transplanteetarako bi ospitale-koordinatzaile zituen, baina Osasun Departamentuak jo zuen ez zela bidezkoa koordinaziorako hiru figura horiei eustea; hori dela eta, 2015eko urritik, Elizalde jaunak erantzukizun hirukoitza hartu du, autonomia erkidegoko transplanteen koordinatzailearen eginkizuna bateratu baitu zainketa intentsiboetako jarduera asistentzialarekin eta zerbitzuaren jarraitutasun asistentziala eta txandak bermatzeko ospitale barnean beharrezkoak diren koordinazio-eginkizunetan parte hartzearekin. Berregituratze horren emaitza gisa, arrazoizkotzat jo zen autonomia erkidegoko koordinatzailearen figura berriari esleitutako produktibitate osagarria berraztertzea; izan ere, haren erantzukizuna ospitale-koordinatzailearena baino askoz handiagoa da, zalantzarik gabe. Egituraren aldaketak 3.290,86 euroko aurrezki orokorra ekartzen du urtero.

Ez dugu zuzentzat jotzen Transplanteen Programari egoztea Kirurgiako guardia lokalizatuen kostu osoa, zeren eta horiek helburu orokorragoa baitute, eta ez baitira mugatzen organoen erauztera, ez eta soilik harekin justifikatzen ere; izan ere, guardia horietan larrialdiak eta ospitaleratutako gaixoak ere artatzen dira, Kontuen Ganberaren txostenak berak dioenez.

Transplanteari lotutako gastuen taulak, txostenaren 25. orrialdean ageri denak, aipatzen du ordainketek nolako bilakaera izan duten, baina ez du aipatzen urte bakoitzeko gastu errealak izan duen bilakaera; hori argitu ezean, okerrak egin daitezke. Ganberaren txostenean bertan aipatzen denez, “CUNekin organo-transplanterako hitzarmena” kontzeptuaren pean 2012an egindako aurrekontu-gastuak 2011ko azken hiruhilekoari dagokiona biltzen du: 1,6 milioi euro dira guztira. Hori dela eta, 2012ko gastu erreala 4,97 milioikoa izanen litzateke, eta 2011koa, berriz, 6,1 milioikoa. Doikuntza hori eginda, egiaztatu da 2015/2011 urteetan gastu errealak izan duen igoera % 36koa dela, eta ez % 84koa, txosteneko taulatik oker ondoriozta litekeen bezala. Txostenak ongi dioen bezala, CUNi ordaindutako tarifak ez dira aldatu.

Gastu errealaren bilakaera (2011-2015)

|  |  |  |  |  |  |  |
| --- | --- | --- | --- | --- | --- | --- |
|  | 2011 | 2012 | 2013 | 2014 | 2015 |  |
| CUNekin organo-transplanterako dagoen hitzarmena | 6.100.000 | 4.970.000 | 5.363.948 | 6.036.844 | 8.294.595 | % 36,0 |

Ez dugu zuzentzat jotzen txosteneko 9. eta 29. orrialdeetan ageri den aipamena, erizainek, klinikako laguntzaileek eta zeladoreek jasotzen duten produktibitate bereziko osagarriari buruzkoa. Gure ustez, hau dioen tokian: “Osagarri hori eta guardia horiek 2011. urterako itxarote-zerrendak murrizteko jarduera bereziko programa batean onetsi ziren”; honakoa esan beharko luke: “Osagarri hori, “Prozesuko ordainketa” modalitatean aparteko jarduera egitea baimentzen zuen 162/2011 Ebazpenean onetsi zen.

Ebazpen horren helburu nagusia —ezen ez bakarra— zen itxarote-zerrendak gutxitzea. Hartan, “prozesu bakoitzari kreditu-kopuru” bat esleitzen zaio, eta “kreditu bidezko ordainketarako” modulu batzuk finkatzen dira estamentu profesional bakoitzerako. Ordutik, modulu horiek izan dira erauzte-prozesuetan asimilazioz aplikatu izan direnak. Bistan da ez dela itxarote-zerrenden programen gaia.

Nolanahi ere, geure egiten dugu organoak detektatu eta erauzteko prozesuan parte hartzen duten langileentzako dagoen ordainketa-sistema aztertzeko gomendioa, ahal dela ordainsariak bateratzeko eta, gainera, batzuetan gertatzen diren atzerapenak saihesteko. Horri dagokionez, aztertzen ari da aukerarik ba ote dagoen xede horretara bideratutako aurrekontu-partida bateratu eta Nafarroako Ospitalegunearen kontzeptuan sartzeko. Departamentuaren IV. kapituluko diru-laguntzetarako egungo formulak izapidetze zaila eragiten du, eta horrek ekar dezake ordainketen atzerapenak metatzea, eta bikoiztasunak ere sor ditzake.

Halaber, honako hau dioen gomendioa onartzen dugu: Organoen transplantea egin baino lehen “emaileen profila” deitutakoaren barruan egiten diren probak egiteko behar diren baliabideak aztertzea, eta hori alderatzea CUNekiko hitzarmenean ezarrita dagoen tarifarekin, baliabide publikoak eraginkortasunez eta efizientziaz erabiltzeko.

Bestalde, bidezkoa da argitzea zergatik Osasun Departamentuak ez duen aurreikusi urratsak egitea urtarrilaren 30eko 1/2013 Foru Legearen bigarren xedapen gehigarrian xedatutakoa betetzeko; izan ere, arrazoia da aipatutako foru legea onetsi eta bi hilabetera, zehazki 2013ko martxoan, Osasuneko Lurraldearteko Kontseiluak “Transplanteen plangintzarako irizpideak” onetsi zituela, biztanleriako eta kalitateko estandarretan oinarrituak. Estandar horien arabera, gaur den egunean, Nafarroak ez ditu betetzen transplanteetarako zentro bat edukitzeko behar diren irizpideak, daukan biztanle kopurua dela eta.

Iruñean, 2017ko apirilaren 6an.

Osasuneko kontseilaria: Fernando Domínguez Cunchillos

Honen bidez, eskerrak eman nahi dizkizuegu egindako lanarengatik eta emandako arretarengatik eta tratuarengatik; dena den, zilegi bekigu balizko alegazioren bat, argitasun edo zehaztapen batzuk eta zuzenketa bat edo beste aipatzea.

II. atalean. II.1 Alderdi orokorrak Nafarroako Odol eta Ehun Bankua (NOEB). Atxikitzea, eginkizunak eta araudia

***Eginkizunak***

Ustezko “egungo oinarrizko helburu” bat aipatzen da, gure ustez osatu gabe dagoena. 1/2013 Foru Legearen 2. artikuluak “helburu” bikoitza aipatzen du hitzez hitz: 1.- “Nafarroako Odol eta Ehun Bankuaren helburua izanen da giza odoletik eta giza zelula eta ehunetatik eratorritako produktuetarako osasun premiei erantzutea, bai osasun sare publikoaren bai osasun pribatuaren eta itunduaren esparruan. Produktu horiek lortu, biltegiratu, kudeatu eta hornitzea bermatuko da uneko eskuragarritasunaren arabera”; eta 2.- “Nafarroako Odol eta Ehun Bankuak Nafarroako Transfusioen eta Ehunen eta Zelulen Sarea koordinatuko du”.

***Nafarroako Odol, Zelula eta Ehun Emaileen Erregistroa***

Osasuneko kontseilariaren urtarrilaren 17ko 5/2008 Foru Aginduak “Osasunbidea-Nafarroako Osasun Zerbitzuko Odol-emaileen Erregistroa” izena daraman fitxategi informatizatua sortu zuen. Martxoaren 26ko 4372013 Foru Aginduak, berriz, Nafarroako Odol-emaileen Erregistroa izeneko fitxategi informatizatua ezabatu eta Nafarroako Odol, Zelula eta Ehun Emaileen Erregistroa izeneko fitxategi informatizatua sortu zuen.

***REDMO Erregistroa dela eta***

Zenbait erregistroren kudeaketa —horien artean REDMO figura dago— transplanteen koordinaziorako unitate autonomiko baten bitartez eginen da. Unitate hori Osasun arloko Herritartasunaren, Aseguramenduaren eta Bermeen Zerbitzuaren menpe egonen da eta autonomia erkidegoko transplanteen koordinatzailearen ardura teknikoaren pean jardunen du, horixe ezarri baitzuen irailaren 15eko 69/2016 Foru Aginduak, Nafarroako Foru Komunitateko organoen eta ehunen emate eta transplanteei buruzko programaren koordinaziorako eta kalitaterako egiturak erregulatzen dituenak.

***Zilbor-hesteko odola ematea dela eta***

Zirriborroan hauxe jasotzen da: “NOEBek 2016rako honako helburu hau jarri zion bere buruari: Nafarroan emandako zilbor-hesteen bidalketak kontrolatzeko gune bilakatzea”.

Kalitate Sistema Orokorra Berrikusteko Akta izeneko 2016ko dokumentuan, berriz, 2015. urtea berrikusi eta 2016rako helburuen plangintza egin zen, eta proposamenaren 2. puntuan honako hau baizik ez da jasotzen: 1.- ISBT-128 kodetzea 2016rako; 2.- Flebotomia terapeutikoak egitea hemokromatosia diagnostikatu zaien pertsonei; eta 3.- Ehunak D ingurunean prozesatzea.

Bestalde, ezin izan dugu jakin

zilbor-hesteko odola emateko prozedurarako O-NOZek Kataluniako Odol eta Ehun Bankuarekin duten hitzarmenaren Jarraipen Batzordearen aktarik badagoen, eta inongo agiritan ere ez dago jasota prozedura hori nola antolatuta dagoen, ez eta emate horiek nola erregistratzen diren ere, martxoren 43/2013 Foru Aginduak, Nafarroako Odol-emaileen Erregistroa izeneko fitxategi informatizatua ezabatu eta Nafarroako Odol, Zelula eta Ehun Emaileen Erregistroa izeneko fitxategi informatizatua sortzen duenak, ezartzen duena gora-behera. Gaur egun, ez dakigu zein egoeratan dagoen Nafarroan egindako zilbor-hesteko emateen erregistroa.

***Biozaintza***

Ez dugu erreferentziarik aurkitu Biozaintzako Erregistroari buruz; izan ere, Foru Komunitateko emateari eta transplanteei buruzko informazio-sistemak bildu behar ditu erregistro horrek.

1/2013 Foru Legearen 10. artikuluan aipatzen da Ehunen Batzorde Teknikoak “Nafarroako Biozaintzaren urteko txostena onetsi behar duela”. 69/2016 Foru Aginduaren 5. artikuluaren arabera, Transplanteen Batzorde Teknikoan, besteak beste, “Nafarroako Odol eta Ehun Bankuan biozaintzaren informazio sistemaren ardura duen teknikaria” egonen da (halako figurarik, ordea, ez dago NOEBen egituran).

***Aurrekontu-betearaztea***

Diru-sarrerek aurreko ekitaldiarekin alderatuta behera egin izanaren arrazoia izan daiteke emandako zerbitzuen tarifak pixkanaka jaitsi izana. Ez dago jasota NOEBek zentro pribatuei eskatutako teknika serologikoen eta biologia molekularrekoen fakturarik. Gainkarga ferrikoa duten gaixoei aplikatzen zaien osasun arreta eta terapia ere ez dira fakturatzen ari. Ez dira kontatzen ari produktu zelularrak Navarra-Biomedi lagatzeko zerbitzuak, zeren eta hitzarmenak baterako kontu korronte bat baitu.

***Langileak***

Txostenak aipatzen dituen LTEen 6 lanpostuetatik, bi arratsaldekoak dira, bi gauekoak eta bi lanaldi partzialekoak (asteburuan bakarrik). Txostenean ez dira plantillaren barruan jasotzen erauzteetarako Tuterako gune finkoko osasun langileak (sendagile bat eta 2 EUD). Ez da aipatzen, ezta ere, 17 EUDetatik lau egiturazkoak direla lanaldiaren % 48rekin.

Ehunen atxikipenari dagokionez, berez halakorik ez dago. NOEB hainbat lan-arlotan (zatikatzea, banaketa, laborategia, ehunak eta erauzteak) banatuta dago, eta langileek arloz arloko errotazioak egiten dituzte lan-zamen arabera.

NOEBek ez du ez eskumenik, ez gaitasunik bete gabe dauden lanpostuetarako deialdia egiteko. Langileak Nafarroako Ospitaleguneari atxikita daude.

**IV. Ondorioak eta gomendioak**

Giza baliabideak eta baliabide tekniko, administratibo eta kudeaketakoak dauden bitartean, ados gaude egindako lehen hiru gomendioekin.

Ez gaude ados, ordea, azken gomendioarekin, egun idatzita dagoen moduan.

**Eranskina:**

**Iruzkinak**

**1. Sarrera**

NOEBek kanpoko eta barneko auditoriak direla-eta izan duen esperientzian oinarrituta, uste dugu komenigarria izan litekeela auditoriaren fase bakoitzean egin diren pertsonen izen-deiturak jasota uztea, edo zehaztea NOEBeko zein langilek hartu duten parte, batez ere, NOEBen izan diren aldaketak kontuan hartuta, datuak hobeki alderatu ahal izateko.

Halaber, horrek aukera emanen zuen txostenean aurkeztutako datuen jatorria ezagutzeko; izan ere, zenbait balizko akats kontzeptual eta zehaztugabetasun aurkitu ditugu, auditoreei ezin egotz dakizkienak, zeren eta halako maiztasun batez guztiz zuzenak ez diren terminoak nahasten edo erabiltzen baitira. Adibidez, puntu batzuetan “zelulen” aipamena falta da; “hezur-muina” terminoa erabiltzen da “guraso hematopoietikoak” edo “transplante hematopoietikoak” aipatu nahi direnean; edo “hezur-muinaren” emaileak aipatzen direnean, “erregistratutako izangaiak” dira egiazki; bereiz aipatzen dira “Nafarroako hezur-muinaren emaileak” eta “Nafarroako hezur-muinaren transplanteak”, gerta daitekeen arren guztiak nafarrak izatea zein ez izatea, eta ia guztiak muinaren (hezur-muinaren) transplanteak izan ez diren arren. Edo, adibidez, aldez aurretiko gordailua egindako autoemateen kasuan.

Laugarren paragrafoan, Ganbera horren aurreko gomendioen jarraipenari buruzko txostenei buruz ari dela, esaten da horietako batzuk “garatzeko fase oso aurreratuan” daudela. Ez dugu aurkitu haien egungo egoerari buruzko aipamenik.

Aipatzen da “Zentro honek bere eginkizunekin lotutako hainbat batzorde eta komitetan hartzen du parte”, baina horietako batzuetan egiazki zuzendari kargua duenak baizik ez du parte hartzen, eta batzuetan soilik Nafarroako Hemozaintzako koordinatzaileak; beste batzuetan, berriz, egiazki aipatutako egitura horien arduradunek hartzen dute parte. Zilbor-hestearen aipamenik, ordea, ez dugu aurkitu.

**II. II.1 Alderdi orokorrak Nafarroako Odol eta Ehun Bankua (NOEB). *Atxikitzea, eginkizunak eta araudia***

Jakin nahi genuke ea honako hauek aztertu diren ala ez:

- NOEBek bi lege hauen arteko aldian izan duen funtzionamendua: 20/2010 Foru Legea, NOEB sortu zuena, eta 1/2013 Foru Legea, aurreko legea indarrik gabe utzi zuena.

- Abenduaren 13ko 20/2010 Foru Legeak NOEBerako ezarri zuen egitura 25/2014 Foru Dekretura arte aldatu ez zen arren, Osasunbidea-Nafarroako Osasun Zerbitzuaren Estatutuak onesten dituen uztailaren 18ko 62/2012 Foru Dekretuak Odol eta Ehun Bankuko zuzendariaren eginkizunak ezarri zituen, betiere Nafarroako Ospitaleguneko asistentziaren arloko zuzendari medikoaren menpe. Menpetasun-aldaketa bat legoke, beraz, 20/2010 Foru Legea urratuta.

- Menpetasunean aldaketa egin da, beraz, (ospitale-ingurune batera iragan baita), foru erkidegoan jarduera oso anitza izan arren: asistentzia-estaldura publiko eta pribatuaren arduraduna; transfusioen, zelulen eta ehunen sare publiko eta pribatuaren koordinatzailea; Hemozaintza sistema publiko eta pribatuaren koordinatzailea; odol, zelula eta ehunen emateen eta hartzaileen erregistro erregional publiko zein pribatuen arduraduna eta abar.

- NOEBen egituran murrizketa garrantzitsua egin da, Kudeaketa zuzendariordearen eta Laguntza ataleko buruaren figurak desagertu edo amortizatu baitira, 172013 Foru Legean ezarritako helburu eta eginkizunak gehiago diren arren, bai Transfusio-zentro Komunitario gisa, bai Giza Zelula eta Ehunen banku gisa, eta zerbitzuen zorroa pixkanaka zabaltzeko joera dagoen arren.

- 4. artikuluan jasotako NOEBen helburuen betetzea; honako hauek, besteak beste: *c) Nafarroako Foru Administrazioaren aurrean jardutea premien asetze orokorra lortzeko eta odola, zelulak eta ehunak bana dakizkien haien beharrean dauden osasun zentro guztiei; d) Nafarroaren beregaintasuna lortzea odolari eta hemoderibatuei dagokienez; edo f) Odol homologoarekiko eta hemoderibatuekiko esposizioaren murrizketa sustatzea, erabilera-gomendioak eta jarraibideak eguneratuz eta jakinaraziz eta transfusioaren beste alternatiba batzuk indartuz, autotransfusio-modalitate guztiak barne; edo 5. artikuluan jasotako eginkizunak.*

***Jarduera eta prozedurak***

Aurkeztutako datuak jarduerari buruzkoak dira, eta ez dira prozesuen kalitatea adierazten, NOEBen Kalitatearen Kudeaketarako Sisteman jasotzen diren arren. Ez da aipatzen, ezta ere, Osasun Ministerioari bidalitako 2014ko eta 2015eko datuetan aurkitutako akatsak.

15. orrialdeko taulan aurkeztutako datuetan, gure ustez, akats bat dago “autotransfusiorako lortutako unitateei” buruzko lerroan (askoz altuagoa da emate autologoak berak baino), bai eta, segur aski, lortutakotzat eta banatutakotzat aurkezten diren plasma unitateetan ere (litekeena da transfusioak egiteko erabilitakoak eta industriara bidalitakoak nahastuta egotea).

Ez daude jasota guraso hematopoietikoen transplante guztiak. Soilik Nafarroako Ospitaleguneko alogenikoak daude: autologoak eta CUNekoak falta dira. Gainera, batuketa gaizki eginda dago, zeren eta “boost” direnak (birtransplanteak) eta emaileen linfozitoen infusioak kontabilizatu baitira.

Plasma zatikatzeko lanen kudeaketa

Atal sentibera honetan ere, litekeena da termino eta kontzeptu batzuk nahastu izana —nahastea ezin zaie auditoreei egotzi baizik eta, segur aski, kontsultatuei—. Erabilitako hemoderibatu guztiak ezin dira manufakturatu gaur egun gure herrialdean; horien panoplia bat baizik ezin da manufakturatu. Espainian manufakturatzen direnak ordainpekoa ez den emaile altruistarengandik jasotakoak dira —halakoak izaten dira Europako emaile gehienak, merkataritza-laborategi edo etxe askoren iturria—.

Aztertutako aldian hartutako neurri teknikoak ez dira aztertu, ordea; izan ere, litekeena da neurri horiek aipatutako autohornidura hori erraztea. Ez da aztertu, ezta ere, 1/2013 Foru Legeak ezarritako helburuak eta eginkizunak, autohornidura horretan eragin zezaketenak, bete diren ala ez. Adibidez, plasmaferesiko programak garatu beharrean, aferesiak edo plasmaferesiak egiteari uzteko erabaki teknikoa hartu zen. Ez da aipatzen ea batzorde autonomikoetan edo ospitalekoetan kontsumoak ebaluatu ote ziren eta neurri zuzentzaileak proposatu ote ziren; edo “jarduketarik proposatu ote zen, dauden beharrizanen asetze-maila hobetzeko eta hemoderibatuak helarazteko horien beharrean dauden osasun-zentro guztiei”. Ez azterketarik, ez aipamenik ez dago uneren batean defizitarioak izan diren produktu batzuk zatikatzeko balizko erabaki teknikoari buruz, edo zenbatetsitako tarifek autohornidura horretan edo haien defizitean edo iraungitzean daukaten eraginari buruz.

Halaber, segur aski ezagutza teknikoak falta izateagatik, ez dira aztertu kontsumitzen diren hemoderibatu batzuek ematen dituzten aukerak, eta ez da aztertu, ezta ere, zein arrazoi tarteko handitu den plasmaren kontsumo klinikoa, horrek eragin baitu manufakturatzeko plasma gutxiago edukitzea.

Ez da aipamenik egin aztertu den aldiaren azken urteetan odol-osagaiak (plaketak) inportatzeko gertatu den beharrari buruz, kontsumoa handitzearen ondorioz, emateak jaistearen ondorioz eta aferesiak etetearen ondorioz, ez eta aldaketa teknikoek haien efizientzian eduki ahal izan duten eraginari buruz ere.

**III. Helburuak, norainokoa eta mugak**

NOEBen helburuak eta eginkizunak, 1/2013 Foru Legearen arabera, ugari badira ere, behin-behineko txostenean alderdi jakin batzuk, oso mugatuak, baizik ez dira zehaztu.

Txostena egin dutenak auditoreak diren arren, behin-behineko txostenean aitortzen dute ez dakitela “NOEBen beste gasturik izan ote den”. Jakingarri gisa, aipatu nahi diegu gastu horien artean sartu beharko liratekeela honako aurrekontu-programa hauetan hornidura, material eta zerbitzu guztiak direla-eta erregistratutako gastuak:

Biltegi Orokorra (paper-gauzak, material sanitarioa eta abar); Farmazia Zerbitzuak (gasak, sueroterapia, antiseptikoak eta abar); hondakinen jasotzea (likido bereziak izan ezik); ura, elektrizitatea, lorezaintza eta abar; laneko osasuna eta arriskuak; Elektromedikuntzako Zerbitzua (mantentze-lan prebentiboak eta konponketak); Informatika Zerbitzua, eta abarrekoak.

**1. eranskina NOEBi eta organo-emateari eta -transplanteari aplikatzekoa zaien oinarrizko araudia, hurrenkera kronologikoan**

Proposatzen dut Espainiako antolamenduan jada sartuta dauden zuzentarauak kentzea, zeren eta txostenean batzuk agertzen baitira baina beste batzuk ez.

30/1979 Legea, urriaren 27koa, Organoak Erauzteari eta Transplantatzeari buruzkoa.

15/1999 Lege Organikoa, abenduaren 13koa, Datu Pertsonalak Babesteari buruzkoa.

252/2002 Foru Dekretua, abenduaren 16koa, Nafarroako Hemozaintza Sistema ezartzen duena.

72/2003 Foru Agindua, ekainaren 4koa, Hemoterapiako Batzorde Teknikoaren osaera ezartzen duena.

1088/2005 Errege Dekretua, irailaren 16koa, odola ematearen eta transfusio-zentroen eta -zerbitzuen gutxieneko betekizun teknikoak eta baldintzak ezartzen dituena.

2005eko irailaren 30eko 2005/62/EE Zuzentaraua, Batzordearena, Europako Parlamentu eta Kontseiluaren 2002/98/EE Zuzentaraua aplikatzen diena odol-transfusioen zentroentzako kalitate-sistema baten arau eta zehaztapen komunitarioei. (Espainiako antolamenduan honako honen bidez sartua: 1343/2007 Errege Dekretua, urriaren 11koa, transfusio-zentroen eta –zerbitzuen kalitate-sistemari buruzko arauak eta zehaztapenak ezartzen dituena).

SCO/322/2007 Agindua, otsailaren 9koa, odolaren eta odol-osagaien erreakzio eta ondorio kaltegarri larrien trazabilitate- eta jakinarazpen-betekizunak ezartzen dituena.

5/2008 Foru Agindua, urtarrilaren 17koa, Osasuneko kontseilariarena, “Osasunbidea-Nafarroako Osasun Zerbitzuko Odol-emaileen Erregistroa” izena daraman fitxategi informatizatua sortzen duena. Honako honetan KENDUA: 43/2013 Foru Agindua, martxoaren 26koa, Nafarroako Odol-emaileen Erregistroa izeneko fitxategi informatizatua ezabatu eta Nafarroako Odol, Zelula eta Ehun Emaileen Erregistroa izeneko fitxategi informatizatua sortzen duena.

2010/53/EB Zuzentaraua, uztailaren 7koa, Europako Parlamentuarena eta Kontseiluarena, Transplanterako giza organoen kalitate eta segurtasun arauei buruzkoa (abenduaren 28ko 1723/2012 Errege Dekretuaz sartu zen Espainiako antolamenduan).

1723/2012 Errege Dekretua, abenduaren 28koa, Transplanterako giza organoak lortu, klinikoki erabili eta lurraldeen artean koordinatzeko jarduerak arautzen dituena.

1/2013 Foru Legea, urtarrilaren 30ekoa, Nafarroako Odol eta Ehun Bankua sortzen eta arautzen duena.

172/2013 Foru Agindua, Osasuneko kontseilariarena, zeinaren bidez aldatzen baita Osasuneko kontseilariaren martxoaren 10eko 74/1999 Foru Agindua; azken horren bidez, konpentsazio ekonomikoen zenbatekoa gaurkotzen da, organo eta ehunen detekzioaren eta erauztearen arlorako.

25/2014 Foru Dekretua, otsailaren 19koa, Nafarroako Odol eta Ehun Bankuaren egitura organikoa garatzen duena.

9/2014 Errege Dekretua, uztailaren 4koa, kalitate- eta segurtasun-arauak ezartzen dituena giza zelulak eta ehunak eman, lortu, ebaluatu, prozesatu, zaindu, gorde eta banatzeko, eta horiek gizakiekin erabili ahal izateko koordinazio- eta funtzionamendu-arauak onesten dituena.

SSI/2396/2014 Agindua, abenduaren 17koa, giza organoak lortu eta transplantatzeko kalitate- eta segurtasun-esparruaren programaren oinarriak ezartzen dituena eta beste herrialde batzuekiko trukeak egiteko informazio-prozedurak ezartzen dituena.

47/2016 FORU AGINDUA, ekainaren 3koa, Osasuneko kontseilariak emana, Nafarroako Hemozaintza Sistemaren Erregistroa sortu eta arautzen duena eta dagokion datu pertsonalen fitxategia sortzen duena.

69/2016 FORU AGINDUA, irailaren 15ekoa, Nafarroako Foru Komunitateko organoen eta ehunen emate eta transplanteei buruzko programaren koordinaziorako eta kalitaterako egiturak erregulatzen dituena.

**2. eranskina NOEBi aplikatzekoa zaion oinarrizko araudiaren araberako definizioak**

1/2013 Foru Legearen hitzaurrean, honakoa jaso zen: ”Abenduaren 13ko 20/2010 Foru Legearen bidez, Nafarroako Foru Komunitateko Odol eta Ehun Bankua izeneko entitate publikoa sortu zen, eta Nafarroan Giza Ehunen eta Zelulen Transfusio Sarearen antolamendua ezarri”. Arauaren izena hori bazen ere, berez, ez da entitate publiko bat sortu; izan ere, 2. artikuluak, haren izaera eta araubide juridikoa azaltzen dituelarik, adierazten du Laguntza Espezializatuko Zuzendaritzaren menpeko gainerako zentro publikoen izaera eta araubide juridiko bera izanen duela. "Zentro publikoak" deiturikoak, egiazki, Osasunbidea-Nafarroako Osasun Zerbitzuko unitate organikoak dira, nortasun juridikorik gabeak.

Osasun-zentro, -zerbitzu eta -establezimenduen baimenei buruzko oinarri orokorrak ezartzen dituen urriaren 10eko 1277/2003 Errege Dekretuak —2002/98/EE Zuzentarauarekin bat—, C.2.5.B puntuan, transfusiorako zentroak osasun zentro gisa definitzen dira: giza odola edo haren osagaiak ateratzearekin eta egiaztatzearekin lotutako jardueretatik edozein egiten diren osasun zentroak dira, haiek nora bideratzen diren edo nola tratatzen, biltegiratzen eta banatzen diren alde batera utzita, betiere transfusiorako diren bitartean; C.2.5.9 puntuan, berriz, ehun bankuak definitzen dira: ehunak lortu eta automentuetan edo alomentuetan erabiltzen diren arte haiek kontserbatu eta haien kalitatea bermatzeko ardura duten osasun zentroak dira. U.81 puntuan ematerako odol-ateratzeak egiten dituzten osasun-zerbitzu eta -establezimenduak definitzen dira: transfusio-zentro bati lotutako laguntza-arloko unitate bat da, zeinean, sendagile baten erantzukizunaren pean, behar bezalako trebakuntza duten erizaintzako langileek odol-ateratzeak egiten baitituzte, ibilgailu batean edo horretarako egokituta dauden areto publiko zein pribatuetan. Eta U.82 puntuan transfusio zerbitzua definitzen da: ospitale-zentro bateko laguntza-unitate bat da, transfusio-zentro bati lotua, zeinean, Hematologian eta Hemoterapian espezializatuta dagoen sendagile batek odola eta odol-osagaiak biltegiratzen eta banatzen baititu; unitate berean, gainera, odolaren eta odol-osagaien bateragarritasunari buruzko probak egin daitezke, bertako instalazioetan erabiltzeko, baita ospitale-transfusioko jardueretan ere.

**3. eranskina:**

**4. artikulua. Helburuak.**

Nafarroako Odol eta Ehun Bankuak honako helburu orokor hauek ditu:

f) Odol homologoarekiko eta hemoderibatuekiko esposizioaren murrizketa sustatzea, erabilera-gomendioak eta jarraibideak eguneratuz eta jakinaraziz eta transfusioaren beste alternatiba batzuk indartuz, autotransfusioaren modalitate guztiak barne.

g) Emailearengandik hartzailearenganako trazabilitatea eta alderantzizkoa ere bermatzea, Nafarroan banaturiko odol, odol-osagai, zelula eta ehunetarako.

h) Hemozainketa sarea koordinatzea Foru Komunitatearen barrenean, eta sarearen koordinatzaile gisa jardutea estatuan, otsailaren 9ko SCO/322/2007 Aginduarekin eta azaroaren 10eko 1301/2006 Errege Dekretuarekin bat; Nafarroako Gobernuarentzat, hala ere, hori ez da eragozpena izanen hitzarmenak gauzatzeko erakunde edo entitate publiko nahiz pribatuekin, zerikusia baldin badute Nafarroako Odol eta Ehun Bankuaren jarduerekin, ematearen arloan bereziki.

k) Nafarroako Odol eta Ehun Bankuak ematen dituen zerbitzuen jarraipenerako ekintzak sustatzea, Europan eta nazioartean erregistratutako kalitateko ziurtatze-sistemak aplikatuz.

**5. artikulua. Eginkizunak.**

Nafarroako Odol eta Ehun Bankuak, dituen helburuak garatu eta betetzeko, ondoko ataletan zehazten diren berariazko eginkizunak dauzka esleituta:

Transfusio-zentro komunitario gisa, honako eginkizun hauek beteko ditu:

a) Zentro eta zerbitzuen jarduerak Nafarroako Transfusioen eta Giza Zelula eta Ehunen Sarean koordinatzea.

b) Nafarroako Foru Komunitatearen esparruan odolaren eta odol-osagaien ematea

planifikatu eta sustatzea.

c) Nafarroako Foru Komunitatearen lurralde-esparruan odolaren eta odol-osagaien erauzketa egitea,

geroago terapiarako hemoderibatu gisa erabil daitezen.

d) Terapiakoak ez diren plasmaferesi- eta zitaferesi-programak garatzea, emate altruistan oinarrituak, autohornikuntza erdieste aldera.

h) Nafarroako Foru Komunitateko transfusio-zentro eta -zerbitzu publiko eta pribatu guztien beharrizanen asetzea planifikatzea eta odolaren nahiz odol-osagaien banaketa kudeatzea; orobat, beharrean dauden eta eskaera egiten duten beste erkidego batzuek dituzten odol eta odol-osagaien premiei erantzutea.

n) Autotransfusioko, odol-aurrezpeneko eta gutxieneko transfusio-eskemetako programak sustatzea erkidegoko ospitale guztietan.

ñ) Bere eskumen teknikoei buruzko txostenak ematea agintari eskudunek hala eskatuta, Foru Komunitateko transfusio-zentro eta -zerbitzuak irekitzeari eta/edo haien jarduerak aldatzeari ere dagokionez.

Nafarroako Odol eta Ehunen Bankuko zuzendaria

PARLAMENTUAK ESKATUTA, KONTUEN GANBERAK NAFARROAKO ODOL ETA EHUNEN BANKUARI ETA ORGANO-EMATE ETA -TRANSPLANTEARI BURUZ (2011-2015) EGINDAKO TXOSTENA DELA-ETA EGINDAKO TXOSTEN PERTSONALA

AIPATUTAKO DOKUMENTUA —29 ORRI ETA BESTE 10 ORRI EGITEN DUTEN 6 ERANSKIN DAUZKA— AZKAR ETA PRESAZ IRAKURRI ONDOREN, BESTE EGITEKO ESKLUSIBOKI ETA SAKONKI ASISTENTZIAL BATEAN ARI BAININTZEN —HILAREN 3AN, ASTELEHENEZ, 122. KONTSULTAN ETA HILAREN 4AN, NAFARROAKO OSPITALEGUNEKO EBAKUNTZA-GELA NAGUSIAN, NON 5 PROZEDURA ENDOSKOPIKO EGIN BEHAR BAINEUZKAN— ADIERAZI BEHARRA DAUKAT, EZER BAINO LEHEN, ESKERRIK BEROENAK EMAN NAHI DITUDALA NIRE BALORAZIO PERTSONALA EMATEKO DUDAN AUKERARENGATIK —AZELERATUA BAINA EZ HORREGATIK GUTXIAGO BENETAKOA ETA ESPERIMENTATUA—. ESKER-EMATE HORI ZUZENDU NAHI DIET KAREN MORENO ORDUÑA AUDITOREARI ETA ASUNCIÓN OLAETXEA ESTAMPA LEHENDAKARIARI.

2012KO MARTXOTIK 2015EKO URRIRA BITARTEAN IZAN NUEN ESPERIENTZIA OSO TRINKOA IZAN ZEN, AUKERA IZAN BAINUEN TRANSPLANTEEN MUNDUAK ESKAINTZEN DUEN ILUSIOZKO AGERTOKIAN MURGILTZEKO, ESKATZEN DITUEN EZAGUTZA GUZTIAK ETA ARLO HORREK GIZARTEAN DUEN PROIEKZIO SOZIALA KONTUAN HARTUTA. BAINA DENBORA HORRETAN EZ NUEN ARDURALDI OSOA EDO ESKLUSIBOA EDUKI ZEREGIN HORRETAN; IZAN ERE, ALDI BEREAN ANTZINAKO NAFARROAKO OSPITALEKO UROLOGIA ZERBITZUKO SENDAGILE ONDOKOA NINTZEN, OSPITALE HORI 2014KO ABUZTUAN AZKENDU ZEN ARTE, NAFARROAKO OSPITALEGUNEKO BATERATZE PROZESUAREN ONDORIOZ. HORRI BURUZ EZER ERE EZ DA AIPATZEN AUDITORIAN. HORRENBESTEZ, ZERBITZU HORREN AURREKO BURUA ERRETIRATU ONDOREN, EBAKUNTZA-GELAKO PROGRAMAZIOAREN KANPOKO KONTSULTEN ETA MIR PROGRAMAKO TUTORETZAREN ARDURADUN ERE BIHURTU NINTZEN. GUARDIEN PROGRAMA ETA OSPITALEKO EGUNEROKO LANAK BETETZEN JARRAITZEAZ GAIN. HORRI GUZTIARI BURUZ EZER ERE EZ DA AZALTZEN AUDITORIAN.

KONTUA OSO ERRAZA DA: NOIZ, NON ETA NOLA EGITEN DEN KOORDINAZIO AUTONOMIKOA. SEKULA EZ NUEN HUTS EGIN ERAKUNDEAREN INONGO BILKURATAN, ETA PARTAIDETZA AKTIBOA IZAN NUEN OSASUN DEPARTAMENTUAREN ZUZENDARITZA NAGUSIAREN BILKURA GUZTIETAN, AHOZKO ZEIN IDATZIZKO TXOSTENAK ERE EGINEZ. FULLTIME ARDURA, BERAZ, LANERAKO TXOKO ETA SEGUNDOAK BILATUZ, DENBORAREN TRAPUKETARI BATEN GISARA, DENBORA HORI AURKITZEKO OINETAKOAK SARTZEKOA DARABILENAREN MODUAN. ESATE BATERAKO, 08:00ETATIK 08:30ERA. EDO GOIZ ERDIAN, CCIN KAFEA HARTZEN NUEN BITARTEAN; ETA EGUERDIAN, ODOL ETA EHN BANKURA ETA NAFARROAKO OSPITALEKO ZIURA ERLOJUAREN KONTRA EGINDAKO IHESALDI LABURRETAN, ETA ABAR ETA ABAR BIDE BATEZ ESAN, BI MAILA HORIETAN LAGUNTZA ETA ULERKORTASUN BETEAK AURKITU DITUT.

- BIDEKO AMA BIRJINA OSPITALEKO EHUNEN ARLOKO ANTZINAKO KOORDINATZAILEAK 2012KO IRAILEAN HARTU ZUEN ERRETIROA, ETA HAREN ORDEZ ROLDAN DOKTOREA SARTU ZEN, BAINA 2013KO MARTXORA ARTE EZIN IZAN ZUZEN BERE LANSARIA KOBRATU, KOORDINATZAILE AUTONOMIKOA IKUSEZINA BAITZEN.

- ZERGATIK? 2012. URTEAN ORGANO-ERAUZTEEN 12 KASU IZAN ZIREN, HORREK ONDOREN DAKARRENAREKIN. AUDITORIA EZ DA HORRETAN SARTZEN, ETA INONGO HIPOTESIRIK EZ DU AIPATZEN.

- ZER BALORAZIO IKUS DAITEZKE OSPITALE BARRUKO ASISTOLIA ERAKO EMATEEN PROGRAMARI BURUZ EDO III. MOTAKO MAASTRICH DELAKOARI BURUZ ETA LIZARRAKO ETA TUTERAKO ASISTENTZIA ETA BALIZKO EMAILEAK HERRI HORIETAKO OSPITALEETAN, GARCÍA ORCOYEN ETA REINA SOFÍA OSPITALEETAN, INTEGRATZEKO HELBURUARI BURUZ?

- OSASUN MINISTERIORA-TENERA JOATEKO MADRILERA EGITEN NITUEN BIDAIA GUZTIAK ALVIA TRENEAN EGIN NITUEN, BIGARREN MAILAKO EDO TURISTA ERAKO BIDAIA-TXARTELAREKIN. GOIZEKO 06:35EAN, ETA EGUN BEREAN 19.35EKO TRENA HARTU ETA 22:40AN IRUÑERA IRITSI, BIHARAMUNEAN UROLOGIA LANETAN JARDUN AHAL IZATEKO. HORRETARAKO, LEHENBIZI IDATZIZ BAIMENA ESKATU BEHAR IZATEN NION ZERBITZUBURUARI, OSPITALEKO ZUZENDARI MEDIKOARI ETA OSASUN ZUZENDARITZA NAGUSIARI, ALDIRO... DEBEKU NUEN HEGAZKINEZ EDO PREFERENTEAN BIDAIATZEA...

- ARLO ASISTENTZIALEKO ERAGILEEN ARAU-ESPARRU ZABALAK EZARRITAKO LANSARIAK URTEBETEKO ATZERAPENAREKIN ORDAINTZEN ZIREN —ORAINGO ZAZPIGARREN GOMENDIOA HORRI BURUZKOA DA—.

- TXUNDIDURA ETA HARRIDURA, ZEREN ETA TXOSTENAK ZENBAKIAK BAIZIK EZ BAITITU AIPATZEN, EZ SAKONEAN, EZ ERREALITATE SOZIALEAN SARTU GABE; ESATE BATERAKO, TEN ERAKUNDEAREN KALITATE PLANA, ZEINEAN LEHENENGO UNETIK PARTE HARTU BAITUGU. HAIN ZUZEN ERE 2011-2015 ALDIAN BENETAN EGINDAKO ERAUZTEEN GUZTIZKO KOPURUA MUGATUA DELAKO, AITORTU BEHARREKOAK DIRA KALITATE-ALDAGAIETAN EGINDAKO AHALEGINAK: URTERO SENIDEENGANDIK JASOTAKO EZEZKOAK, EMAILEEN ETA HARTZAILEEN BATEZ BESTEKO ADINAK, PROZESU BAKOITZEKO ORGANO GALDUEN TASAK, ETA N ETA Q OREKAK.

- NAFARROAKO PROGRAMA BEREZIA DA, ZEREN ETA NAFARROAKO OSPITALEGUNEA-CUN SINBIOSIA GERTATZEN BAITA, HAU DA, PUBLIKOAREN ETA PRIBATUAREN ARTEKOA. ETA SINBIOSIAK FUNTZIONATU EGITEN DU, AMAIERAN EGIAZKI LEHIAKORRAK DIREN EMAITZAK LORTZEN BAITIRA, GAIARI ASISTENTZIAKOEZ BESTE IKUSPEGI BATZUETATIK BEGIRATU NAHI BAZAIO ERE.

LAN ETA KOORDINAZIO PERTSONAL AKTIBO-HIPERAKTIBOA NAFARROAKO GAIXOEN ETA SENIDEEN ELKARTEEKIN —ALCER, ATHENA, FIBROSI KISTIKOA, HEZUR-MUINA, ADONA ETA ABAR LUZE BAT—: OROITIDAZKIAN SOILIK AIPATZEN DA HORI OROITIDAZKI BAT EGIN DADIN ESKATZEKO. BISTAN DA OROITIDAZKI HORI EGIN EGITEN ZELA URTERO...

BERRIKUSPENEAN EDO AUDITORIAN INONGO IRUZKINIK EZ DAGO GAI KRITIKOAK DIRELA-ETA PLAN ESTRATEGIKO BEREKI BAT EDUKITZEKO PREMIA LARRIARI BURUZ. HONA HEMEN GAI HORIETAKO BATZUK:

- LEHENBIZI, LEGEDIA BETETZEA, KOORDINATZAILEAREN ARDURALDIA.

- BIGARRENIK, ORGANOAK ERAUZTEKO PROZESUKO PARTE-HARTZEA ETA ERANTZUKIZUNA, ERANTZUKIZUN HORI IZUGARRIA BAITA GAUR EGUN

- HIRUGARRENIK, ZER GERTATZEN DEN II. MOTAKO MAASTRICH PROGRAMAREKIN, ZEINA IRUÑA ETA IRUÑERRIA HARTZEN DUEN BARRUTIAN JADA KOMENTATU ETA AURKEZTU BAITA 2015KO UDABERRIAN, LARRIALDIETAKO SENDAGILEEKIN, ONT-SEMERGEN HITZARMENAREN BARRUAN.

- LAUGARRENIK, TRANSPLANTEEN NAFARROAKO BULEGOA ERATZEA

- BOSGARRENIK, ZEREGIN ASISTENTZIAL HONEK EDUKI BEHARREKO INDEPENDENTZIA POLITIKOA: ARDATZAK EZAGUTZA ETA ARDURA KLINIKOA IZAN BEHAR DIRA.

BETIERE, ZORROTZ BETE BEHAR DIRA PROZESU OSOAREN UNIBERTSALTASUNAREN, DOAKOTASUNAREN ETA KONFIDENTZIALTASUNAREN PRINTZIPIOAK, ARESTIAN AIPATUTAKO ARAU-ESPARRUAN ONGI DEFINITUTA DAUDENAK. NIRE KEZKA ADIERAZI BEHARRA DAUKAT HARTZAILEEN ETA ORGANOEN JATORRIARI BURUZKO AIPAMEN TEMATIA DELA ETA. ARE GEHIAGO, GURE INGURUNEAN ORGANO-EMATEEN ETA TRANSPLANTEEN PROGRAMAN —LIDER ETA AITZINDARI GISA AITORTUAK IZAN GARA

AZKEN 25 URTEETAN— AUTONOMIA ERKIDEGOEN ARTEKO % 24KO ZEHARKAKOTASUNA EDO ORGANO-TRASLAZIOA GERTATZEN DENEAN. HAIN ZUZEN ERE, JOERA DA ESPAZIOA ETA AUKERAK HANDITZEKOA, ETA EZ GUTXITZEKOA... ULERTEZIN GERTATZEN DA HORRETAN TEMATZEA, ETA, GAINERA, KONFIDENTZIALTASUNA MANTENDU BEHARRA DAGO.

AZKENIK AIPATU BEHAR DA HEZUR-MUINAREN EMAILEEN KOPURUA TXERTATUTA DAGOELA HEZUR-MUINAREN EMATERAKO PLAN NAZIONALEAN, TEN ERAKUNDEAK ETA BARTZELONAKO JOSEP CARRERAS FUNDAZIOAK KUDEATUA, ETA NAFARROA LEHENDIK ERE

AITZINDARIA ZELA EUROPAR BATASUNAREN ESPARRUAN, DOSIERREAN AIPATZEN EZ DIREN TASEKIN. TASA HORIEN FUNTSA DA HISTORIKOKI NAFARROAKO ODOL BANKUAK EGIN DUEN LANA ETA ADONAREKIN IZAN DUEN SINERGIA.

ZILBOR-HESTEKO ODOLAREN ETA PREKURTSORE HEMATOPOIETIKOEN EMATEARI BURUZKO KAPITULUAREN ABIAPUNTUA O-NOZEN ETA BARTZELONAKO EHUN BANKUAREN ARTEKO HITZARMENA DA. HITZARMENAREN HASIERAN ZENBATEKOAK BIKAINAK IZAN ZIREN, ETA GERO PIXKANAKA BEHERA EGIN DUTE PROZESUA AMAITZEAREN ONDORIOZ. DOIKUNTZAKO ALDI BEREZI BAT IZAN DA, SISTEMAREN ATZERAELIKATZEA ESKATZEN ZUENA, EMAGINEKIN ETA LIZARRAKO, TUTERAKO ETA BIDEKO AMA BIRJINA OSPITALEKO LANGILEEKIN. GAINERA, EMATEEN JAITSIERAREKIN BATERA, PROZESUKO KONPLIKAZIO-TASAK GORA EGINA ZUEN. KAPITULU HAU GARRANTZI EKONOMIKO HANDIKO ESPARRU BAT ZEN, LANKIDETZA-HITZARMEN HORI ZELA ETA.

IZAN DIREN EGINBEHARRAK GAINDITUTA —EHUN BANKU BAKAR ETA ZENTRALIZATUA ERATZEA, HEZUR ETA KORNEAK BATERA HARTUKO ZITUENA, HASIERATIK BERTATIK HORNIDURA OREKAZ EMATEKO, NAFARROAKO OSASUN SISTEMA ASISTENTZIALAREN ESKARIAREN ETA BEHARREN ARABERA ETA TRAZABILITATEARI, MANTENTZEARI ETA ABARREI BURUZKO LEGEDIAREN ARABERA, ETA FORU DEKRETU ETA FORU AGINDUETAN ZEHAZTUTAKO BATZORDE TEKNIKOAK ERATU ETA HAIEN DEIALDIETARA JOATEA, ETA BATZORDE HORIEN AKTAK ETA ABARREKOAK EGITEA—, HONAKO HAU ONDORIOZTATU BEHAR DUT: NIRE AITORTZARIK ETA ESKER ONEKO TESTIGANTZA PERTSONALIK BENETAKOENAK BERRETSI NAHI DITUT, PUNTU HAUEK GUZTIAK —2012-2015 ALDIAN IZANDAKO ESPERIENTZIA TRINKO ETA ILUSIONAGARRIAREN ONDORIOZKOAK— ADIERAZTEKO EMAN DIDAZUEN AUKERARENGATIK.

IRUÑEAN, 2017KO APIRILAREN 4AN

IZENPETUA: JAVIER ALDAVE VILLANUEVA

Behin-behineko txostenari aurkeztutako alegazioei Kontuen Ganberak emandako erantzuna

Aurkeztu dizkiguten alegazioengatik eskerrak eman nahi dizkiegu Osasun Departamentuko kontseilariari, autonomia erkidegoko transplanteen koordinatzaile ohiari eta Odol eta Ehun Bankuko zuzendariari. Alegazio horiek behin-behineko txostenari eransten zaizkio eta hori behin betikotzat hartzen da, egindako fiskalizazioaren azalpena direlako eta ez dutelako haren edukia aldatzen. Halere, Ganbera honek honako hau aipatu nahi du:

OSASUN DEPARTAMENTUKO KONTSEILARIARI EMANDAKO ERANTZUNA

ADONArentzako diru-laguntzarako aurrekontu-partida Odol Bankuaren aurrekontu programan sartzeko beharra dela-eta txostenean adierazitako irizpideari dagokionez, Ganbera honek uste du hala egin beharra dagoela, kontuan hartuta 1/2013 Foru Legearen 4.b) artikuluak dioena; izan ere, honako helburu hau zehazten du zentro horrentzat: *“Nafarroan emate doakoa eta altruista sustatu eta bultzatzea, eta beharrezkotzat jotzen diren azpiegituren eraikuntzan eta zerbitzuen ematean laguntzea”.*

ODOL ETA EHUN BANKUKO ZUZENDARIARI EMANDAKO ERANTZUNA

* Zilbor-hesteko odolaren emateari dagokionez, harrigarri gertatzen da NOEBeko gaurko zuzendariak alegatzen duena, zeren eta zentro horretako zuzendari ohiak emandako informazioaren arabera, erakunde horren helburua baita bera —NOEB, alegia— izatea bidalketak kontrolatzeko gunea. Izan ere, Osasuneko kontseilariak asmo hori bera aipatzen du bere alegazioetan.
* Aurrekontu-betearazpenari buruz egindako iruzkinei dagokienez, berriz, txostenak NOEBen aurrekontu-partidei egotzitako diru-sarrera guztiak jasotzen ditu, eta ez zitzaigun esan beste partida batzuetan kontabilizatutako bestelako diru-sarrerarik zegoenik. Navarra-Biomedekin dagoen hitzarmenari buruz, berriz, ez dira erregistratzen produktu zelularrak lagatzearekin lotutako zerbitzuak, zeren eta, erakunde horrekin lankidetzan jarduten duten O-NOZeko gainerako zentroekin gertatzen den bezala, haien kudeaketa Miguel Servet Fundazioak egiten baitu. Horren gaineko kontrol exhaustibo eta xehakatua dago.
* Txostenak jaso egiten ditu beren zerbitzuak Tuteran ematen dituzten langileak, bai eta plantillan jaso ez diren egiturazko lanpostuak ere, IV.1 atalean ikus daitekeen bezala.
* Galdetu da ea alderdi jakin batzuk aztertu ziren ala ez. Bada horri buruz Ganberak berretsi beharra dauka ezen, zentro horretako zuzendariari aurreko bilera batzuetan adierazi zitzaion bezala, egindako lanaren helburuak berariaz aipatuta daudela txosten honen III. atalean, baina beste alderdirik ez dela ebaluatu.
* Jarduerari eta prozedurei dagokienez, akatsik ez dago aurkeztutako datuetan; izan ere, alde batetik emate autologoak jaso ditugu eta bestetik emate horien bidez lortu den unitateen kopurua, zeina handiagoa izaten baita beti. Gauza bera gertatzen da lortutako eta banatutako plasma-unitateekin: ez dute zertan bat etorri edo batzuk besteak baino handiagoak zein txikiagoak izan, zeren eta hori dagoen stockaren eta balizko iraungitzeen araberakoa izanen baita.
* Bestetik, guraso hematopoietikoen transplanteen (hezur-muina) kopuruari dagokionez, egiazki Nafarroako Ospitalegunekoak sartu dira soilik, zeren eta horiexek baitira aztertu den eta 4. eranskinean jaso den prozeduraren arabera egin direnak. Izan ere, Nafarroako Ospitaleguneko Hematologia Zerbitzuak egindako transplante autologoak ebaluatu ez dugun beste prozedura batez egiten dira. Ez dira jaso, ezta ere, CUNek egindakoak. Era berean, ez ditugu jaso erakunde horretan egindako ehun-transplanteak.
* Ganbera honek txosteneko baieztapena berresten du, enpresek zatikatzetik heldu ez diren hemoderibatuak ekoizteko erabiltzen duten plamaren ordainpeko jatorriari buruzkoa. Odol-osagaiak beste autonomia erkidego batzuetatik inportatzeko beharrari buruzko datuen falta dela-eta egindako aipamenari dagokionez, nabarmendu beharra dago zeuden datuak alde batera utzi zirela, adierazgarriak ez zirelako; esate baterako, 2015ean, halako unitateak lortutako unitateen ehuneko 0,1 izan ziren, baina portzentaje hori bera da beste probintzia batzuetara igorri zena, eta, beraz, jo genuen datua ez zela adierazgarria.
* Azkenik, erakunde honek egiten duen lana gidatzen duten auditoria-arauak aplikatuta, lanaren norainokorako muga bat deskribatu zen: litekeena da NOEBekin lotutako gastu batzuk egotea zentro horren aurrekontu-partidetan zuzenean kontabilizatu ez direnak. Egiazki, hori dela-eta aipatzen direnak zentroaren gastutzat jo litezke, baina nolanahi ere egindako baieztapena berretsi beharrean gaude: gastuen guztizkoan ez lirateke adierazgarriak izanen.

Iruñean, 2017ko apirilaren 7an

Lehendakaria, Asunción Olaechea Estanga

1. Informazio-sistemak honako hauek osatuko dituzte: emate-transplante prozesurako baimendutako zentro eta zerbitzuen erregistroa; transplanteetarako itxarote-zerrendetan dauden gaixoen erregistroa; emateen eta transplanteen erregistroa; hezur-muinaren emaileen erregistroa; biozaintzaren erregistroa, eta kostuen ebaluaziorako kontabilitate-sistemak. [↑](#footnote-ref-1)
2. Jotzen da hartzaile bat egoera horretan dagoela nazioko lurralde osoan organo bat jasotzeko lehentasun erabatekoa badu. [↑](#footnote-ref-2)
3. Gaixo hiperimmunizatuek transplanterako sarbidea izateko programa, zeina bideratuta baitago kolektibo horrek giltzurruneko transplantea lortzeko aukera handiagoak izatera. [↑](#footnote-ref-3)
4. Zentroek organoak erauzteko edo inplantatzeko baimena TENek ematen du, jardueraren bolumenaren arabera eta egindako jardueraren emaitzen arabera. Baimen horiek gomendioak dira, eta ez dira lotesleak. Autonomia erkidegoak dira horri buruz erabakitzen dutenak. [↑](#footnote-ref-4)